La celebració del Dia de la Dona omple l'agenda - Regió7 :: El Diari de la Catalunya Central\nLa celebració del Dia de la Dona omple l'agenda\nConsulta tots els actes que se celebren aquest divendres i durant el cap de setmana\nConcentració feminista l'any passat, a la plaça Major de Manresa. Arxiu/Salvador Redó\nConcentració feminista l'any passat, a la plaça Major de Manresa.\nDiferents entitats i organismes organitzen actes aquest divendres, dissabte i diumenge en el marc de la celebració del Dia de la Dona. A continuació llistem els tallers, jornades, caminades, concursos, espectacles i altres propostes culturals encaminades a denunciar la discriminació salarial, la precarietat laboral, la violència masclista i sobrecàrrega de les tasques de cura que pateixen les dones.\nSetmana de la Igualtat/Dones - Divendres, a les 19 h, a la biblioteca. A partir de tres dones del poble es coneixerà la història i la vida de tres grans dones.\n«Jo vaig sobreviure a la violència masclista» - Dissabte, a les 19 h, al Casal de la Vila. Exposició fotogràfica i xerrada sobre violència de gènere.\nDia Internacional de les Dones - Divendres, a les 19 h, a la biblioteca municipal, lectura del manifest, lliurament de premis del concurs de microrelats i lectura del relat guanyador. A les 19.30 h, contes per a adults Las travesuras de Eros, a càrrec de Sandra Rossi. Diumenge, a les 12 h, a la Sala Gran del Sindicat, representació de l'obra de teatre I sinó qui ho farà, a càrrec de la companyia Impactat. Entrada gratuïta.\nVaga general feminista - Divendres, de 9 a 11 h, a la plaça de les Dones, esmorzar antipatriarcal i taller de pancartes. D'11 a 13 h, manifestació i piquet feminista. De 13 a 15 h, a la plaça de les Dones, dinar. De 15.30 a 17 h, al Patronat, xerrada: Camins per l'empoderament de la dona marroquina, a càrrec de Zineb i Rim Fakher. Organització: Càritas. De 17.15 a 18.15 h, a la plaça de les Dones, micro obert i espai de debat. De 18.30 a 20 h, al centre cívic, xerrada: El feminisme serà antiracista o no serà, a càrrec de Teresa Habimana Jordana. Organització: UCFR Berguedà. Convocatòria a càrrec del Comitè de Vaga 8M Berguedà.\nDia Internacional de la Dona - Dissabte, a les 17 h, a la plaça Cim d'Estela, trobada de comparseria femenina popular i berenar. A les 17.30 h, cercavila amb La Bauma dels Encantats. A les 19 h, a la sala Casino, debat: Dona i cultura popular, amb la participació de dones que formen part d'entitats de cultura popular. A continuació, sopar de tapes. Preu: 1 euro / tapa. A les 21.30 h, al Teatre Municipal, concert amb The Sey Sisters. Entrades: 15 euros. A la venda a www.tincticket.com. A les 23.30 h, a la plaça del Forn, concert amb el grup de rap valencià Pupil·les. #VullLaNit. Entrada lliure i gratuïta. Diumenge, a les 18 h, a l'Espai Jove (Mossèn Espelt, 13), taller: Què vol dir ser feminista?, amb Anna Boix.\nDia de la Dona - Dissabte, a les 10 h, a la plaça Major, activitats diverses.\nDia Internacional de la Dona - Divendres, a les 11 h, penjada del llaç al balcó de l'ajuntament.\nSetmana de les Dones - Divendres, a les 20.30 h, a la plaça del Monestir, lectura del manifest. Dissabte, a les 10 h, a la pista vella, Pintem un mural. A les 21.30 h, a l'Hostal del Grau, sopar de les dones. Diumenge, a les 18 h, al local social del Cine, actuació de La rateta ja no escombra l'escaleta amb l'espectacle Problemes Europeus.\nCurs de defensa personal femenina - Dissabte, d'11 a 12.30 h, al gimnàs de l'Ateneu Igualadí. Curs solidari amb el Banc de Queviures d'Igualada. Dirigit a qui vulgui iniciar-se en tècniques de prevenció i autocontrol. Inscripcions a través de kyoukaibudo@gmail.com, a la secretaria de l'Ateneu o al 655576848 (Toni).\nAcció artística: «Mirall» - Dissabte, a les 12 h, a la plaça Pius XII, reflexions a l'entorn d'una escultura, a càrrec de Plataforma feminista de l'Anoia amb la col·laboració de l'escultora Teresa Riba. En motiu del Dia Internacional de les Dones.\nItinerari dramatitzat: «Les dones també hi érem» - Dissabte, a les 10.30 h, sortida des de la plaça Major. A càrrec de Francesc Comas i la col·laboració d'actrius i actors. Activitat gratuïta. Places limitades. Inscripcions al SIAD: 93 875 23 10 o siad@ajmanresa.cat. Organització: Consell Municipal de la Dona.\nSortida a la Maternitat d'Elna - Diumenge, de 8 a 19 h, amb sortida des de la plaça Espanya i des del carrer de la Pau. Visita guiada per Assumpta Montellà a la platja d'Argelers, la tomba d'Antonio Machado i la Maternitat d'Elna. Preu: 26 euros (amb dinar, increment de 18 euros). Inscripcions al SIAD: 93 875 23 10 o siad@ajmanresa.cat. Organització: SIAD Montserrat Roig.\nTaller: Cercle de dones - Des de dilluns i fins al 15 d'abril, cada dilluns, de 10 a 12 h, al SIAD Montserrat Roig (Canal, 6. 1r). Espai per compartir, aprendre, escoltar i connectar amb la feminitat i la saviesa interna. Conduït per Roser Farràs. Inscripcions al SIAD: 93 875 23 10 o siad@ajmanresa.cat. Organització: SIAD Montserrat Roig.\nMartorell Femení Plural - Dissabte, a les 11 h, a la Vila. Itinerari de dones per la Vila. Cal inscripció.\nMostra de curtmetratges dirigits per dones - Dissabte, a les 18 h, a la Casa de Cultura de la Vila. A càrrec de Cineclub.\nDia Internacional de les Dones - Divendres, a les 12 h, a la plaça del CAP, activitats i jocs per la (Des)igualtat. A les 13 h, lectura del manifest. A les 17.30 h, pintada de pancartes. A les 18.30 h, des de la plaça del CAP, sortida cap a la manifestació a Manresa. A les 19 h, a la sala d'exposicions del Casal, inauguració de l'exposició Vam lluitar i continuem lluitant, amb lectura del manifest elaborat pels joves de l'institut Moianès.\nTast de vins femenins - Divendres, a les 20.30 h. A les 21 h, sopar de la dona.\nLectura el manifest del 8M - Divendres, a les 12 h, a la plaça de la Vila. Organització: ADN Feminista.\nTeatre: «Sembla que rigui» - Divendres, a les 20.30 h, al teatre-auditori Agustí Soler i Mas. Amb Mont Plans. Gratuït amb reserva prèvia. Es poden recollir les invitacions a la taquilla del teatre-auditori. En acabar, pica-pica. Organització: Ajuntament amb la col·laboració d'ADN.\nFira de les Dones - Diumenge, de 9 a 14 h, al carrer Lleida-El Pla d'Òdena. Amb exposicions, demostracions i tallers. En motiu del Dia Internacional de les Dones.\n24è Dia Internacional de la Dona - Divendres, a les 18 h, a la plaça de l'Ajuntament, concentració feminista. A les 21.30 h, a l'hotel Park, sopar de germanor de dones. Preu: 25 euros. Cal tiquet previ. Organització: Associació de Dones de Cerdanya.\n«Sopar per la igualtat, tothom porta un plat» - Divendres, a les 20.30 h, a la sala de cultura Cal Gallifa. En acabat, actuació musical Tot sembla tan senzill, amb Celeste Alías, cantant, i Dani Pérez, guitarra. Cal apuntar-se prèviament a l'ajuntament o a la biblioteca.\nSetmana de la Dona - Divendres, de 9 a 11.30 h, a l'avinguda Secretari Canal en cantonada amb carrer Creixell, pintada d'un mural i esmorzar popular. De 10 a 13 h, al mercat, exposició de manualitats. A les 11.45 h, inici de la passejada feminista de l'Associació Fem Lluita. A les 12 h, a la plaça de l'Ajuntament, acte institucional. A les 13 h, davant de l'institut Castellet, lectura del manifest i cantada conjunta. A les 21.30 h, a la sala Cal Soler, 7è sopar de dones. En acabar, karaoke i ball. Cal apuntar-se a l'OAC de l'Ajuntament (93 693 06 11). Dissabte, a les 12 h, a l'Espai Ateneu, Contes amb valors: Ningú més que l'altre, sessió sobre la igualtat d'oportunitats entre homes i dones.\nDia de la Dona - Divendres, a les 19 h, concentració davant de l'ajuntament. Dissabte, a les 18 h, a l'Espai Hemalosa, 22a Festa de la Dona, amb la xerrada-taller Davant de l'adversitat, creativitat i sentit de l'humor, a càrrec de Maria Navarrete (exclusivament dones). A les 20 h, a l'Hostal Santa Maria, sopar de dones. Preu: 19 euros. A continuació, ball amb Josep M. d'Avinyó. Organització: Col·lectiu de Dones d'Oló.\n2a caminada «Ens movem per a les dones» - Diumenge, a les 9 h, sortida des de la plaça del Camp. 10 km i, en arribar, xocolatada. Organització: Associació de Dones del Solsonès, en el marc del Febrer Lila del Grup de Gèneres del Casal Popular la Fura.\nDia Internacional de la Dona - Divendres, a les 9.15 h, a la plaça de la Serradora, kectura del manifest a càrrec d'alumnes de l'Escola Municipal de Formació d'Adults. En acabar, caminada popularpels voltants de la vila. En acabar, esmorzar per als participants. A les 11 h, Dones a la plaça de la Serradora, amb activitats durant tot el dia. A càrrec del Grup Local Sense Dones no hi ha Revolució. A les 19 h, a Cal Balaguer del Porxo, inauguració de l'exposició fotogràfica Les filles de Durga, de la fotògrafa catalana Eva Parey sobre el coratge de les dones que viuen a la ciutat de Mumbai (Índia) i la seva lluita contra les tradicions discriminatòries i les desigualtats familiars i socials. Amb la participació de l'autora. L'exposició es podrà visitar fins al 31 de març, de divendres a diumenge.\nCaminada i esmorzar a Collbàs - Diumenge, a les 9 h, sortida des de Can Titó, davant del camp de futbol, i arribada a l'ermita de Collbàs, on hi haurà l'esmorzar. Cal inscripció al 93 805 04 94 o bllapag@ccoo.cat. Organització: Unió Intercomarcal de CCOO Baix Llobregat-Alt Penedès-Anoia-Garraf. En motiu del Dia Internacional de les Dones.


Ixen a la llum les primeres imatges de centres de detenció de menors migrants als Estats Units durant el govern de Biden - À Punt\nIxen a la llum les primeres imatges de centres de detenció de menors migrants als Estats Units durant el govern de Biden\nL'administració demòcrata té el repte de solucionar la crisi migratòria que colpeja el país, esperonada per l'increment en l'arribada de persones indocumentades pel pas fronterer amb Mèxic.\nDesenes de menors migrants s'amunteguen en una habitació amb parets de plàstic dins del centre de detenció de migrants de Donna (Texas) / Reuters\n23 de març 2021 - 09:32\nEl relleu a la Casa Blanca no ha canviat, de moment, la realitat dels centenars de persones que hi ha atrapades en els centres de detenció de migrants dels Estats Units. Així ho constaten les imatges que ha fer públiques aquest dilluns el congressista per Texas Henry Cuellar, que mostren desenes de xiquets i xiquetes ajupits a terra i tapats amb mantes d'alumini, en habitacions improvisades atapeïdes de gent. Van ser preses dins del centre de detenció d'immigrants a Donna, ciutat ubicada a l'estat de Texas i molt a prop de la frontera amb Mèxic, on s'estima que s'allotgen vora un miler de persones. Les fotografies, les primeres d'aquest tipus que han eixit a la llum durant el mandat del demòcrata Joe Biden, mostren com viu la gent retinguda en aquests espais. La setmana passada, l'executiu nord-americà va assegurar que les condicions en algunes d'eixes instal·lacions "no eren acceptables".\nDonar solució a la crisi migratòria en què estan sumits els Estats Units és un dels reptes que té per davant l'administració de Biden. Veus crítiques responsabilitzen el nou president de l'increment en l'arribada de persones migrants indocumentades que s'ha registrat en les últimes setmanes. Des que va assumir el càrrec, Joe Biden ja ha eliminat algunes de les restriccions migratòries que va introduir el seu predecessor, Donald Trump. Per exemple, el nou govern demòcrata ha suprimit la política de retornar a Mèxic els menors no acompanyats, els casos dels quals ara es processen en territori nord-americà.\nDurant mesos, Trump va ser molt qüestionat per la duresa amb què l'administració republicana tractava els menors que arribaven a la frontera, i es va generar una gran polèmica per com eren separats de les seues famílies.\nLa Casa Blanca ha de fer front ara a una creixent pressió per a respondre a la situació dels milers de menors indocumentats que hi ha en centres de detenció de les autoritats frontereres o en albergs del Departament de Salut i Serveis Humans. Segons la cadena CBS News, més de 4.200 xiquets migrants no acompanyats romanien fins al 14 de març en instal·lacions de detenció de curta estada de l'Oficina de Duanes i Protecció Fronterera, entre les quals algunes no aptes per a albergar menors. El secretari de Seguretat Nacional dels Estats Units, Alejandro Mayorkas, reconeixia que el país nord-americà va camí de rebre enguany a la frontera amb Mèxic més indocumentats que els que han arribat en les últimes dues dècades.\nA causa de l'augment en l'arribada de migrants, Biden es comprometia el passat diumenge a visitar la frontera amb Mèxic, tot i que encara no ha fixat una data concreta. De moment, aquest dilluns ha enviat a Ciutat de Mèxic una delegació d'alt nivell encapçalada per l'exambaixadora Roberta Jacobson amb l'objectiu de definir una estratègia comuna i un pla de cooperació amb el govern d'Andrés Manuel López Obrador, el president mexicà. A principis de març, l'administració demòcrata va enviar també una àmplia delegació d'assessors a la frontera en l'estat de Texas.\nMigrants en espera de rebre assil a La Joya (Texas) / Adrees Latif (Reuters)\nLa Casa Blanca, tot i això, es resisteix a descriure la realitat de la frontera amb la paraula "crisi", que sí que utilitza en canvi l'oposició republicana, i insisteix que es tracta d'un "desafiament" i un "gran problema". Biden culpa l'anterior administració de la situació i acusa Trump d'haver "desmantellat" el sistema d'asil dels Estats Units. Argumenta, en eixe sentit, que portarà un temps reconstituir-lo, mentre intenta bregar de la millor forma possible amb el nombre creixent de migrants. Aquest dilluns, la secretària de premsa de la Casa Blanca, Jen Psaki, ha assegurat que el govern federal obrirà noves instal·lacions "en els propers dies i setmanes" per a gestionar l’augment de xiquets migrants que arriben a la frontera sud-oest dels Estats Units: "Llocs on els xiquets puguen tindre accés a l'atenció mèdica, recursos educatius o inclús legals", ha aclarit, en una entrevista amb la cadena CNN.


charla | Faros HSJBCN\nLa dermatòloga pediàtrica Carolina Prat, del Servei de Dermatologia de l'Hospital Sant Joan de Déu, ens explica quins són els principals problemes cutanis més habituals en la infància i que poden fer les famílies per a prevenir i cuidar la pell dels seus fills.\nLlegeix més sobre Què té el meu fill en la pell? Problemes cutanis freqüents en la infància i com cuidar de la pell\nEls primers dies a casa: consells de salut per a la mare i el bebè\nLa majoria de mares i pares esperen amb gran il·lusió l'arribada del seu bebè i desitgen tornar a les seves llars per a començar una nova vida junts. No obstant això, les primeres setmanes a casa poden ser realment esgotadores per a les famílies i també per al nounat.\nLlegeix més sobre Els primers dies a casa: consells de salut per a la mare i el bebè\nXERRADA ONLINE - Símptomes d'alarma més freqüents en la Infància: Quan preocupar-me i com actuar?\nLes facultatives especialistes Roser Garrido i Araceli Domingo, del Servei d'Urgències Pediàtriques de l'Hospital Sant Joan de Déu Barcelona, expliquessin aquests aspectes en una xerrada en línia per a famílies, el pròxim 28 d'abril, a les 18.00h. Les pediatres explicaran quan hem de preocupar-nos i portar als nostres fills a Urgències davant determinats símptomes d'alarma.\nLlegeix més sobre XERRADA ONLINE - Símptomes d'alarma més freqüents en la Infància: Quan preocupar-me i com actuar?\nDIRECTE EN INSTAGRAM - El meu fill es fa pipí a sobre: problemes urinaris comuns en la infància\nEl cirurgià pediàtric Luís García Aparicio, Cap de la Unitat d'Urologia Pediàtrica de l'Hospital Sant Joan de Déu, parlarà dels problemes urinaris més comuns en la infància en una xerrada en directe, a través del canal d'Instagram de l'Hospital Sant Joan de Déu.\nLlegeix més sobre DIRECTE EN INSTAGRAM - El meu fill es fa pipí a sobre: problemes urinaris comuns en la infància\nEl meu fill dorm malament: estratègies i recomanacions per a millorar el son\nÒscar Sans Capdevila, neurofisiólogo clínic de la Unitat de Trastorns del Son de l'Hospital Sant Joan de Déu Barcelona, ens parla en aquesta xerrada online dels principals problemes del son que poden sorgir durant la infància i explicarà què podem fer per a trobar una solució adequada.\nLlegeix més sobre El meu fill dorm malament: estratègies i recomanacions per a millorar el son\nXERRADA ONLINE - Els primers dies a casa: consells de salut per a la mare i el bebè\nEl pròxim 31 de març, a les 18.00h., Vanesa Torres Prat, infermera de l'Àrea de la Dona de l'Hospital Sant Joan de Déu Barcelona, ens explicarà com podem afrontar aquesta etapa i procurar la cura adequada per a tota la família, especialment la mare i el bebè.\nLlegeix més sobre XERRADA ONLINE - Els primers dies a casa: consells de salut per a la mare i el bebè\nDIRECTE EN INSTAGRAM - Autisme i família: Com afecta el diagnòstic a les relacions familiars i de parella?\nLa psicòloga infantojuvenil Cristina García López, de la Unitat de Trastorns de l'Aprenentatge Escolar (UTAE) ens parlarà en una xerrada en directe a través del canal d'Instagram de l'Hospital Sant Joan de Déu dels principals factors que influeixen en què una família s'adapti positivament a la criança d'un fill o filla amb autisme.\nLlegeix més sobre DIRECTE EN INSTAGRAM - Autisme i família: Com afecta el diagnòstic a les relacions familiars i de parella?\nLa vacunació contra la Covid-19 per als nens i nenes d'entre 5 i 11 anys comença al nostre país i són moltes les famílies que es pregunten si realment és segura i necessària la immunització dels més petits.\nLlegeix més sobre La vacunació contra la Covid-19 ens nens de 5 a 11 anys\nDurante esta charla online en directo, a través del canal de Instagram de Sant Joan de Déu, Quique Bassat responde a las dudas más frecuentes de las familias y otras cuestiones sobre la vacunación infantil contra la Covid-19.\nLlegeix més sobre La vacunació contra la Covid-19 de 5 a 11 anys\nEl Dr. Quique Bassat, pediatre i epidemiòleg de l'Hospital Sant Joan de Déu Barcelona tractarà de resoldre aquests dubtes i altres qüestions sobre la vacunació infantil contra la Covid-19 en una xerrada en directe a través del canal d'Instagram de Sant Joan de Déu.\nLlegeix més sobre DIRECTE EN INSTAGRAM - Vacunació contra la Covid-19 de 5 a 11 anys


Maria Thalita meets Tribu do Choro [samba, choro] @ SODA ACÚSTIC (Barcelona) - 12/07/2019 - Concert - Agenda Concerts Catalunya\nrecomanar Maria Thalita meets Tribu do Choro [samba, choro]\nImprimir Maria Thalita meets Tribu do Choro [samba, choro]\nMaria Thalita de Paula és una cantant brasilera, que forma part d'un selecte grup de cantautors de gran representativitat en l'escenari musical carioca (de Rio de Janeiro).\nFilla del compositor i sambista Zé Maurício, un dels companys més duradors de Leci Brandão, la seva música ha sempre tingut les bases clavades en l'estil més tradicional del Brasil: el samba.\nCartola és el nom artístic del compositor brasiler Angenor d'Oliveira, considerat per diversos músics i crítics com el millor sambista de la història de la música brasilera. El sobrenom 'Cartola' significa "barret" i li han posat perquè, per a protegir-se de la caiguda dels rebles de les obres en les quals treballava ell va començar a usar un barret llarg.\nEn aquesta presentació, Maria Thalita de Paula s'ajunta al grup Tribu do Choro que portaran al Soda Acustic un preciós repertori del mestre del samba Cartola. En el set list hi ha temes com a "As roses não falam", "O món é um moinho" entre altres.\nMaria Thalita de Paula: Veu\nGabriel Fortunato: Saxo, flauta i clarinet\nBruno Butenas: Guitarra.\nJonas Santana: Percussió.


Apartment Opera Viena Àustria - Ofertes d'hotels amb els MILLORS DESCOMPTES EN LÍNIA\nGetreidemarkt 2/3, 01. Innere Stadt, Viena, Àustria, 1010 - Veure al mapa\nBarri 01. Innere Stadt 01. Innere Stadt 09. Alsergrund 04. Wieden 01. Innere Stadt 01. Innere Stadt\nAquest apartament és espaiós i modern i està situat al centre de Viena, just davant de l'edifici de la Secessió i a 2 minuts a peu de l'estació de metro de Karlsplatz i el Naschmarkt (mercat a l'aire lliure). Ofereix internet Wi-Fi gratuïta. L'Apartment Opera és a la planta baixa d'un edifici que fa cantonada. Disposa d'una habitació i sala d'estar combinades, TV de pantalla plana amb canals per cable, cuina, zona de menjador i bany. L'Òpera Estatal de Viena i els carrers comercials de Kärntner Straße i Mariahilfer Straße es troben a 5 minuts a peu de l'Opera Apartment.


Us deixo la foto d'aquest magnífic i espectacular grup de dinosaures dansaires.\nPublicat per dinosaures p5 a 10:19 Cap comentari:\nEtiquetes de comentaris: dansaires\nTITELLES, "LA RATA FORASTERA"\nUna de les activitats programades per celebrar la festivitat de Sant Jordi, va ser la visita de la companyia de titelles La Granota, que any rere any ens fa passar una bona estona amb les seves històries interpretades per unes fabuloses titelles, en aquest cas hem pogut aprendre amb l'obra de\n"La Rata Forastera"\nLA RATA FORASTERA, TITELLES\nPublicat per dinosaures p5 a 10:37 Cap comentari:\nLA MONA AMB ELS PADRINS\n(cliqueu a sobre per poder veure totes les fotos)\nI com mana la tradició escolar, pels voltants de concloure el segon trimestre de curs, fem la tradicional mona de pasqua amb els nostres estimats padrins. Aquest any hem transformat una ensaïmada en una mona de pasqua, cobrint-la de xocolata, i posant un conillet i plomes.\nPublicat per dinosaures p5 a 10:16 Cap comentari:\nVISITA AL MUSEU D'HISTÒRIA DE SABADELL\nAquesta vegada hem fet d'investigadors al museu d'història de Sabadell, allà ens han explicat com feien les Pintures Rupestres, i hem pogut fer-ne algunes, com els nostres avantpassats prehistòrics.\nPublicat per dinosaures p5 a 10:15 Cap comentari:\nEtiquetes de comentaris: museu d'historia\nAquesta setmana hem visitat el Taller d'Art de Sentmenat, on hem realitzat una artística activitat amb fang . El resultat el podreu veure a l'exposició que es farà properament a la Jornada de Portes Obertes, el diumenge 26 de Març.\nPublicat per dinosaures p5 a 6:58 Cap comentari:\nEtiquetes de comentaris: taller dart\nUna tarda molt divertida entre disfresses, festa, i espectacle.\nPublicat per dinosaures p5 a 12:45 Cap comentari:\nPer seguir amb les nostres investigacions sobre l'època prehistòrica hem anat a fer una visita a les coves del Toll on hem aprés moltíssimes coses sobre els nostres avantpassats,\nPublicat per dinosaures p5 a 15:13 Cap comentari:\nEtiquetes de comentaris: coves del toll\nEL CONTE GEGANT\nUn conte ens hem inventat i a la biblioteca pública de Sentmenat vam anar a fer les il·lustracions i d'aquí poquet es convertirà en un conte gegant.\nIl·lustració del Conte Gegant\nPublicat per dinosaures p5 a 15:06 Cap comentari:\nEtiquetes de comentaris: conte gegant\nAmb la visita al museu de Paleontologia Miquel Crusafont de Sabadell vam continuar aprenent sobre els paleontòlegs i els dinosaures.\nPublicat per dinosaures p5 a 14:56 Cap comentari:\nEtiquetes de comentaris: museu paleontologia\nREGALS DE REIS A L'ESCOLA\nQuan vam arribar a l'escola després de les vacances de Nadal...sorpresa! Els reis havien passat!!\nPublicat per dinosaures p5 a 14:37 Cap comentari:\nEtiquetes de comentaris: regals reis\nPublicat per dinosaures p5 a 14:32 Cap comentari:\nI per acomiadar el trimestre una xocolatada amb companys i amics.\nPublicat per dinosaures p5 a 14:24 Cap comentari:\nEtiquetes de comentaris: xocolatada\nEls nostres desitjos escrits a la carta als Reis Mags, la qual vam fer arribar als patges que van visitar l'escola.\nPublicat per dinosaures p5 a 14:19 Cap comentari:\nEtiquetes de comentaris: carta als reis\nCom mana la tradició, una vegada més hem anat a buscar el Tió per l'escola.\nPublicat per dinosaures p5 a 14:11 Cap comentari:\nGràcies a totes aquestes Castanyeres tan especials.\nPublicat per dinosaures p5 a 14:00 Cap comentari:


Les noves emoticones del WhatsApp seran zombis, elfs i sirenes\nTambé ha despertat molt d'interès un nou personatge sense gènere definit, tant de nen, adult i ancià\nper Redacció dijous, 23 de març 2017 - 20:40h\nSolament fa falta esperar fins a l'estiu per poder gaudir de la nova proposta de la Emojipedia, que s'actualitzarà amb nous pictogrames per utilitzar en el nostre teclat mòbil. Entre les 69 propostes que s'han presentat, apareixen zombis, Dràcula, sirenes, 'yoguis', dones alletant, persones del tercer sexe, 'emojis' amb monocle, vomitant, galetes de la sort, les banderes de Gal·les o Escòcia, un trineu, una pedra de 'curling' o un ovni. Segons la pàgina oficial de la Emojipedia, aquests dibuixos que es mostren són només propostes, maquetes que pot ser que després no siguin exactament iguals.\nActualització 5.0 | Emojipedia\nLa llista definitiva sortirà el 30 de juny, encara que els usuaris d'iPhone els podran gaudir abans. L'objectiu de l'última actualització és ampliar el lèxic 'emoji' per tractar de capturar millor l'essència dels usuaris, ja que el 90% de la població connectada utilitza aquests símbols. Una de les propostes que més ha cridat l'atenció és la dels 'emojis' del tercer sexe, els quals estan oberts a la interpretació en termes de gènere sense implicar explícitament el gènere masculí o femení. Segons el dissenyador, Paul D. Hunt, va proposar els personatges del tercer gènere «per poder brindar una major representació a la gent que vol expressar-se per si mateixa en els 'emojis' tal com és: com a persones».\nA més, l'última actualització inclourà: mags tipus Merlí, genis de la llàntia inspirats en l'Aladí de Disney, escaladors, dinosaures, un eriçó, una zebra, i peces de roba, com uns mitjons i una bufanda. I per descomptat, noves emoticones de menjar, com bròcoli, bistec, pastís, una llauna de tomàquet o un coco.


SI PER DA VIDA AL SER TALLEM EL CORDÓ...\nVa ser verda la fulla, seca ha caigut del arbre, on anirà ara? com continua... ?\nRetornarà al cicle per tornar a viure? Quins dilemes ?\n39.- Si per dar vida pròpia al SER tallem el cordó umbilical, per desconnectar la vida de la vida, i connectar-la a la MORT de nou tallem el cordó, què fàcil!! I el SER passa a l’altre ministeri. És el cordó el lligam que corda la vida i la mort ? I després, en la cadena... ens tallaran el cordó de la MORT per anar a on?\n40.- No exigim a les cames que caminem a pas que no correspon, qui sap si volem que fins corrin. Traslladem les nostres preses a la calma, a la reflexió i siguem pacients. Aquell deia : - Davant també hi plou...-.\n42.- L’amistat és en molts casos l’amor sense llençols.\nPublicat per rebaixes a 8:49 Cap comentari:\nEtiquetes de comentaris: ESCORRIALLES, mort, ser


Petites gotes fredes tremolant. Roger Casero Gumbau. Girona: 2.000 petites gotes fredes tremolant\nSi cada una de les entrades d'aquest bloc fos una gota la d'avui seria la gota número 2.000! Espero que no sigui, aquesta, la gota que fa vessar el vas!\nAmb la mateixa aparent fragilitat i insignificança d'una gota ja són 2.000 les entrades que, al llarg dels més de 6 anys de vida, acumula aquest bloc.\nAssolir aquesta xifra només vol dir una cosa: que segueixo tenint ganes de dir la meva, de seguir escrivint sobre coses que faig, coses que veig i coses que penso.\nAquesta és la clau: tenir-ne ganes!\nEscric el bloc per mi, perquè m'agrada escriure, però també l'escric per qui el vulgui llegir, per a vosaltres, lectores i lectors fidels, ocasionals i/o accidentals.\nMentiria si afirmés que no em satisfà assolir aquesta bonica xifra rodona! Em sorprenc a mi mateix veient que sí, que amb la motivació i estímuls necessaris, puc ser constant!\nI sobretot em sorprèn trobar, encara, que allò que publico trobi lectors! Escriure ha esdevingut, amb el pas dels anys, un compromís amb mi mateix i també un compromís amb vosaltres.\nPerò ben mirat 2.000 petites gotes fredes tremolant són ben poca cosa, no arriben ni a omplir un got!\nSón aquestes 2.000 petites gotes fredes tremolant tan sols una gota més de les moltes, milions i milions, que formen l'oceà de la "bloguesfera"! Però per insignificant que sigui, és una gota, és una més de les moltes gotes que hi ha a l'oceà!\nMoltes gràcies lectors i enhorabona també a vosaltres per les 2.000 petites gotes fredes tremolant!\npd: 1.000 petites gotes fredes tremolant\nPublicat per Roger Casero Gumbau a 12.11.13


Federer es torna a col·locar en la final de l'Open d'Austràlia en vèncer Roddick sobradament\nEl suís Roger Federer, primer favorit, s'ha tornat a classificar per a la final de l'Open d'Austràlia per tercera vegada, en vèncer sobradament el nord-americà Andy Roddick, per 6-4, 6-0 i 6-1. Federer, defensor del títol, ha sumat la tretzena victòria en les catorze trobades que ha tingut amb Roddick, la novena consecutiva. El suís s'enfrontarà en la final amb el guanyador del partit entre el xilè Fernando González i l'alemany Tommy Haas.\n25/01/2007 - 11.17 Actualitzat 25/01/2007 - 11.56\nMés que un partit ha estat una exhibició per a Federer, que en un tram al·lucinant d'onze jocs seguits ha deixat el nord-americà en blanc, desbordat per la seva velocitat i màgia. El deixeble de Jimmy Connors, i el mateix Connors, a la graderia, han estat uns espectadors més. Andy Roddick ha patit sobre la pista la gran actuació del de Basilea en 85 minuts. Federer ha guanyat 83 punts, i 45 d'ells han estat guanyadors.\nAl quadre femení ja hi ha final definida: la jugaran Maria Xarapova i Serena Williams. La nord-americana s'ha imposat a la txeca Nicole Vaidisova. 7-6 i 6-4 per a Williams, que s'ha mostrat capacitada per guanyar aquest Grand Slam. I victòria encara més còmoda per a Maria Xarapova, que ha derrotat Kim Clijsters per 6-4 i 6-2, en només 83 minuts. Aquesta és l'última participació de la belga en l'Open d'Austràlia, ja que es retirarà de la competició a finals d'aquesta temporada.


Jazz Club de Nit a Ràdio Sant Vicenç 90.2 FM: Programa 430: Big Band de Montbau, Sara Zamora, Emilio Solla & Tango Jazz Orquestra, i un bonus de Jack Wilson, dimecres 18 de novembre de 2020\nPrograma 430: Big Band de Montbau, Sara Zamora, Emilio Solla & Tango Jazz Orquestra, i un bonus de Jack Wilson, dimecres 18 de novembre de 2020\nDoncs encara estem en situació de confinament perimetral, els caps de setmana, i també amb la Cultura tancada, bars i restaurants. Sembla però que la pandèmia està baixant mica a mica, aquí a casa nostra, o sigui que hem de seguir així per veure si aviat podem fer una vida cultural i de gaudis gastronòmics normals. Cuideu-vos molt.\nI ja hi tornem de nou amb un altre programa, i aquesta setmana el dedicarem a tres Big Bands, tot i haver-hi dos líders clars, Sara Zamora i Emilio Solla, car l'altre és un projecte col·lectiu i quasi amateur. Aquest darrer és el de la Big Band de Montbau, "The Best is Yet to Come" en un directe de l'abril de 2019. Sara ens presenta el seu "Do it" i l'Emilio el "Puertos: Music from International Waters", ells també amb dues magnífiques Big Bands al seu darrere, aprofitant que aquest 19 de novembre faran la cerimònia de lliurament dels Latin Grammys 2020 on l'Emilio està una altra vegada nominat. Molta sort, Emilio. Al final encara escoltarem el bonus track de sempre, avui del pianista Jack Wilson i entremig escoltarem un micro conte de Carme de la Fuente.\nDoncs començarem amb el projecte d’una Big Band més o menys amateur, la d’una colla d’amics nostres....\nAuto Editat amb suport de l’Ajuntament de Barcelona.\nEnregistrat per David Casamitjana i Marc Sangés el 5 d’abril de 2019 a la Sala Polivalent de Montbau, Barcelona.\nAudiovisuals de Sarrià.\nFernando Moyano, director\nClara Dini, veu\nJorge Sanjuás, Carles Castellanos, Fredi García, Guillem Rodri, trompetes\nXavi Miró, Lluís Vallès, Jordi Pallerols, Jordi Duran, Sergi Franch, saxos.\nRoc Riu, Pep Figueras, Simó Aliana, John Williams, trombó.\nXavi Sobregués, piano\nPep Parellada, guitarra\nAntonio Córdoba, contrabaix\nMarc Pertiñez, percusions\nCarles Guberna, bateria.\nDoncs aquest és un projecte de 10 temes i una mica més de mitja hora de temes estàndards molt ben interpretats per tots ells, i ella. Un concert en directe que de ben segur va durar més, i del qual en van extreure aquests 10 temes. L’estil és el que va definir bàsicament Count Basie, pel que fa a temes amb tot el Swing del món, cantada la melodia i amb algun solista, o segons el tema, els “solis” que feien les diferents seccions de vents, saxos, trompetes i trombons. Això feia que els temes no fossin gens llargs, i més aviat curtets, aleshores per encabir-los en els discos de vinil de l’època, i per tant amb uns arranjaments que ja et diuen el què has de tocar. Jo diria que aquest també deu ser el cas de la nostra Big Band. I resulta que aquests temes escollits, tots tenen un tempo prou viu i per tant tot el Swing del món. No hi ha doncs balades lentes, però sí que hi ha alguns temes més delicats que d’altres. Hi ha un tema que vàrem escoltar cantat per Shirley Bassey a la pel·lícula Life and Death of Peter Sellers, el 2nt “Big Spencer” tema de Cy Coleman. Un altre tema d’aquest compositor és el que titula el projecte,1ert i 10èt en confinament, “The Best is yet to Come”, a tot delicat swing, i soli de vents. I el 3rt “Orange colored sky” té també un tempo mèdium amb una força melòdica reforçada per la secció dels vents. I el “Night and Day” de Cole Porter, el comencen amb una intro potent pels vents per després seguir amb la coneguda melodia, també a mèdium tempo i Swing a dojo. I ja a un tempo una mica més viu tenim el magnífic 8èt “How High The Moon”, amb un magnífic solo del lead trombonista, i posterior saxo tenor, i sempre amb la magnífica veu de Clara. També és viu el 6èt “Cute” de Neal Hefti, amb un arranjament força sorprenent també amb “solis” dels saxos. I el tema “Route 66” de Troup, tema a lo més rock&roll tot i que el tempo segueix essent no massa ràpid. Més viu és la preciosa bossa “Chega de Saudade” 9èt, del genial Jobim, a un tempo força maco, solis de canyes i metalls i algunes frases solistes. Finalment el tema més viu és el de Duke Ellington, el magnífic i encoratjador 5èt “It don’t mean a thing”, ideal per acabar la presentació rítmica del projecte, tema amb solos curtets de saxo alto i trombó, solis de vents i sempre amb una base rítmica magnífica que fa que tot camini la mar de bé.\nI com sempre dir-vos que al blog us posaré l’enllaç a la pàgina web en aquest cas de la Big Band: https://montbaubigband.wordpress.com on podreu veure l’estat actual de la formació, car com en totes passa o pot passar, hi ha hagut canvis.\nPer començar us proposo escoltar el tema que titula el projecte.....\n1.- The Best is yet to Come (Coleman & Leigh) 3m39s\n"The Best Is Yet to Come" és una cançó de 1959 composta per Cy Coleman amb lletra de Carolyn Leigh. S'associa amb Frank Sinatra, que la va enregistrar al seu disc de 1964 It Might as Well Be Swing acompanyat de Count Basie sota la direcció de Quincy Jones. Va ser l'última cançó que Sinatra va cantar en públic, el 25 de febrer de 1995, i les paraules "The Best is yet to come" estan gravades a la làpida de Sinatra. Tot i que Sinatra la va fer popular, la cançó va ser escrita per què la cantés Tony Bennett, de fet va ser qui primer la va enregistrar el 1962. Per cert, hi ha un vídeo preciós amb el compositor tocant i cantant, acompanyat de quartet, en una trobada Playboy’s Penthouse. https://youtu.be/Mb3wHcQOl4M\nI amb els primers aplaudiments del públic ja hem constatat lo bé que va anar la vetllada. El tema l’han fet més o menys al mateix tempo de l’original, del que han utilitzat els que l’han cantat, més o menys. Clara a la veu ha fet una molt bona interpretació, amb el tarannà adequat pel tema, a tot swing, amb una veu càlida i perfecta entonació. S’ha de dir que els companys instrumentistes de la Big Band de Montbau han fet una magnífica tasca, i en aquest disc, dirigits per l’amic entranyable Fernando Moyano. Els “solis” dels saxos, la potència dels metalls, i el swing de la base rítmica els fa ser una molt bona Big Band. Després de la cantant encara han brillat més, fent frases pregunta-resposta amb ella, per després recuperar la melodia del tema de nou per acabar-lo a tot Swing i amb una magnífica trempera. Molt bé per tots ells i ella.\nSeguim a tot swing amb el magnífic tema de Cole Porter..\n4.- Night and Day (Cole Porter) 3m48s\nMagnífica interpretació del tema que Porter va composar el 1932 pel musical Gay Divorce. Segons sembla, la més gran aportació que va fer al The Great American Song Book, car és, possiblement, un dels seus temes que més s’han interpretat. Tema amb estructura típica de 32 compassos i de la forma AABA, essent la B el que en diem el “pont”, on sempre hi sol haver un canvi tonal significatiu. Fred Astaire va ser qui primer la va cantar amb l’orquestra de Leo Reysman. Després d’ell, l’han tocat i cantat milers i milers de músics, com ara acabem d’escoltar als nostres herois.\nI amb quin bon arranjament han fet aquest gran tema de Porter. I el tema l’han començat els metalls amb força contundència per després els saxos. El so del baríton s’escolta amb total claredat, ell solet al canal dret. Clara l’ha començat a cantar delicadament, i amb convicció, cosa que es nota molt més en el pont, sobretot pel canvi tonal. Una vegada acabada la intervenció de la cantant, els seus companys han fet una magnífica tasca, primer amb els “Solis”, interpretant la primera part del tema, a mode de pregunta-resposta entre metalls i canyes, per després poder escoltar un magnífic solo al saxo tenor de qui em va cedir el disc, l’amic Jordi Pallerols molt ben recolzat per la resta de companys. Clara ha recuperat el tema en el “pont”, per així anar-lo acabant amb tota la potència de la Big Band de Montbau i els aplaudiments del “respectable públic” que de ben segur va gaudir del tot.\nI seguim més vitals amb el tema...\n8.- How high the Moon (Lewis & Hamilton) 2m55s\nI aquest tema també va esdevenir un estàndard de Jazz. Una cançó del 1940 de Morgan Lewis música i lletra de Nancy Hamilton que van encabir en el musical fet a Broadway, “Two for the Show”, revista seriosa, res a veure amb quasi totes les altres, que eren de tarannà humorístic. D’aquest tema també se n’han fet milers d’interpretacions, però també van sorgir temes a partir de la seva estructura i acords. Aquest tipus de temes se’ls hi diu “Contrafacts”, i Charlie Parker va fer el seu “Ornithology” a partir d’aquest tema, de tal manera que la nova melodia de Bird la introduïren en el “How High The Moon” gent com Ella Fitzgerald, Lionel Hampton i moltes més. I Lennie Tristano també va fer el seu “Lennie-bird” basat amb els acords del tema.\nI els nostres herois han fet una altra molt bona interpretació d’aquest tema, iniciat pels vents amb els darrers vuit compassos del tema, o sigui la part C del tema, també de 32 compassos i de la forma ABAC en aquest cas. La veu de Clara ha sobrevolat el Swing marcat pel “Walking” del contrabaixista Antonio Córdoba, i el xarles de la bateria de Carles Guberna. Els vents han recolzat la cantant amb els seus “espetecs” marcats pels metalls, i també les canyes. I tot això per deixar pas als solos i primer el del trombonista Roc Riu en els 16 primers compassos, per després el del saxo tenor a qui he escoltat moltes vegades, Fernando Moyano, qui l’ha fet en la resta dels 16 compassos del tema. Després dels solos, la secció de vents ha fet un “Soli” de 8 compassos, per després afegir-s’hi la cantant fins acabar el tema, moment en el qual han fet un final magnífic i aplaudit pel públic present a la sala.\nI ara, i per acabar els temes d’aquest projecte, podem escoltar el magnífic tema de Jobim...\n9.- Chega de Saudade (Jobim & De Moraes) 4m13s\n"Chega de Saudade", també conegut com "No More Blues", va esdevenir un estàndard de jazz a ritme de bossa nova. Sembla que va ser la primera cançó de bossa nova enregistrada. La va composar el genial Antonio Carlos Jobim i les lletres van ser escrites per Vinícius de Moraes, una de les millors parelles de compositors de Brasil. L’enregistrament de João Gilberto va ser un dels més famosos, dels molts que s’han fet i que se’n faran. Les composicions de Jobim no tenien l’estructura típica dels estàndards per compassos i sí per la forma, cosa típica en totes les cançons, i en aquesta la forma és una intro-A-B-C-D, o sigui, acords diferents en cadascuna de les parts. Es nota però el canvi tonal en el pont, en aquest cas la C del tema.\nI ja per acabar la presentació del seu projecte, crec que ha estat bé poder-los escoltar tocant un tema que no sigui de Swing i per això aquesta bossa, el magnífic i complicat tema “Chega de Saudade”. Un tema llarg i variat en la forma tocat a bon tempo i cantat molt bé per Clara, i sempre el suport dels músics gràcies als arranjaments sobre el tema. Ella l’ha cantat sencer per després fer uns “vuits” amb “Soli” de vents, i saxo alto de l’amic Lluís Vallès, i això fins el pont, on Clara ha tornat a afegir-s’hi cantant la melodia, i ja per acabar-la i arribar al final amb una repetició dels darrers 4 compassos i acabar-lo de cop. Magnífica interpretació del tema tocat a un molt bon tempo, ideal per acabar el seu projecte.\nI deixem aquest projecte que em va cedir l’amic Jordi Pallerols, magnífic saxo tenor també, i ara seguirem amb el projecte de la cantant Sara Zamora....\nEnregistrat per Alberto Belando el juliol del 2019 als AMA Estudios, Múrcia.\nMesclat per Alberto Belando i Ángel Valdegrama\nMasteritzat per Antonio Navarro a Eriatarka Mastering\nProducció Musical - Àngel Valdegrama i Alberto Belando\nProducció Executiva - Sara Zamora\nSara Zamora, veu\nAntonio López, Ángel Girón, Francisco Martínez, trompeta\nJosé García, Jaime de la Cruz, trombó\nPaco Torregrosa, Manu López, saxo alt\nPepe Pérez, Marcos José Atencia, saxo tenor\nFrancisco José González, saxo baríton\nJuan Alarcón, guitarres\nJuan Tae "El Niño de Mula", contrabaix / baix elèctric\nJosé Alberto Marquina, bateria\nI tota una secció de cordes fregades que ja us posaré al blog.....\nMaria de la Mar Hernández, Vicente Cobacho Tornel, violí 1\nMaria Beltrán Cerezo, Irene Cano, violí 2\nClara Pérez, Maria Robles, violí 3\nMatías Mayordomo Marín, Pedro Zhylyk, viola\nCayetana del Moral Navarro, Antonio García Gonzálvez, violoncel\nTots els temes són de Sara Zamora i Ángel Valdegrama amb arranjaments musicals de l’Ángel Valdegrama excepte "Do it", lletra i música de José Zamora.\nDoncs aquí Sara ens presenta un projecte molt personal, amb temes diversos encabits en diversos estils també, a mode d’homenatge a la música que més li agrada. Té el suport imprescindible del pianista, compositor i arranjador Ángel Valdegrama, amb el qual fan una perfecte parella professional. Els tempos i ritmes també són diversos havent-hi però més balades com per exemple el 5èt “All Her Tears”, iniciada amb les cordes fregades, la més dolça i lenta i també molt bona composició. També és així de dolç el 8èt “Ya te olvidé”, un bolero preciós. Els temes delicats dominen l’espectre sonor com ho és també el 7èt “Lonely”, amb una melodia preciosa com la seva càlida veu i molt bonic canvi tonal en el pont i un solo a piano de l’Ángel Valdegrama. I de nou un tema iniciat per les cordes fregades a mode d’intro és el 2nt “Crazy About Love”, una cançó encabida en el món romàntic i temes “pop” de l’estil de Barbara Streissand i d’altres. I l’iniciat amb “intro” de piano és el “You’ve lied to me”, amb un estil similar a l’anterior, i és que Sara és una dona eminentment romàntica, en un tema preciós i pont amb canvi marcat pel baterista. I el tema iniciat delicadament per saxo alto de Paco Torregrosa i secció de cordes fregades és el “Do it”, compost per José Zamora, tema amb diversos canvis i breaks i també marcat per la màquina rítmica i posterior i magnífic “solis” dels vents a tot Groove, un dels més jazzeros per això mateix. I tot i començar molt dolçament a intro de piano, el 1ert “Shall we Dance”, amb la veu de la líder i els acords del guitarrista, ja ens situen en un ritme i tempo magníficament suau a tot Swing i amb records dels primers temes de Jazz, a moments, i més en el posterior canvi de tempo, a lo New Orleans. I ja d’entrada ens trobem a un tempo viu amb el 9èt “Everybody needs Somedady”, títol que m’ha recordat als Rolling Stones, res més lluny de la similitud. Un tema amb un canvi tonal al mig que li dóna un plus de riquesa, amb un ritme “beat” marcat pel baterista i demés de la base rítmica. Hi ha però canvis rítmics posteriors. També és així de viu el 6èt amb una “intro” magnífica de baix elèctric primer i posterior de tots els vents de la BB. Tema un tant “pop” mostrant-nos l’ampli espectre estilístic de la cantant i líder Sara Zamora. I ja finalment, i amb el tema més viu és el “Complicated Films”, iniciat també a lo més New Orleans, tema que tindrà posterior deriva estilística ja amb la veu de la cantant. Aquí el baterista fa una secció a lo “Sing Sing Sing” pel seu solo, alhora que notar ganes de situar-se en el Golf de Mèxic. Doncs aquest ha estat el resum rítmic-estilístic dels temes d’aquest bon projecte d’aquesta cantant Sara Zamora.\nI com sempre dir-vos que al blog us posaré l’enllaç a la pàgina web de la líder del projecte, cantant i compositora: http://www.sarazamorajazz.com/\nDoncs comencem amb les seves músiques, i ho farem amb el preciós i romàntic tema...\n7.- Lonely (Zamora & Valdegrama) 4m50s\nDoncs ja veieu que hem deixat el swing momentàniament per endinsar-nos en noves línies musicals, càlides i ben interpretades, per una secció de cordes fregades magnífica, el piano del compositor Ángel Valdegrama i la persistent base rítmica de contrabaix i bateria, aquest José Alberto Marquina a les escombretes i el primer, el contrabaixista Juan Tae amb unes magnífiques i precises notes, rítmiques notes que són el “quid” de tot plegat. El tema té la presentació cantada per Sara, un posterior i preciós quasi “pick-up” de cordes fregades a mode d’introducció al solo de Valdegrama, melòdic, profund, i encabit en l’ànima del tema. La calidesa d’aquestes notes i la seva dolçor ens el fan veure com un pianista al servei de la música. La cantant ha entrat en lo que seria el pont, i després l’ha iniciat de nou per així apropar-nos al final d’aquest melòdic i preciós primer tema de Sara Zamora & Ángel Valdegrama. Voldria dir-vos que m’ha agradat molt com canta Sara, amb la tendresa que ho fa, i també amb l’afinació, que la trobo perfecte, alhora que el bon gust de modular les notes en el tempo.\nI ens diuen que... Sara Zamora, cantant i compositora establerta a Múrcia, és la nova promesa del jazz. Porta des de l'any 2009 cantant jazz, blues i soul, encara que procedeix també d'influències com el rock, el pop i el rythm and blues. La seva veu negra, sensual i plena de matisos clàssics li ve donada a causa del seu influx de les principals vocalistes tradicionals del jazz com Sarah Vaughan, Peggy Lee, Ella Fitzgerald o Julie London. L'experiència musical de la murciana abasta col·laboracions en diverses formacions com l'Orquestra Simfònica de la Regió de Múrcia i el guitarrista flamenc Carlos Piñana, la Big Band dirigida per Ginés Martínez Vera i amb el reconegut pianista i productor Àngel Valdegrama. Ha cantat en prestigiosos teatres, auditoris i festivals, entre els quals destaca el Cartagena Jazz Festival.\nI ara podreu escoltar un altre tema d’aquest projecte, el compost pel seu germà José Zamora, suposo jo...el que titula el disc...\n3.- Do it (J. Zamora) 4m21s\nDoncs amb aquest altre tema ens han tornat a sorprendre, i a corprendre ella amb la seva veu. El tema ha acabat delicadament havent-lo començat però el saxo alto de Paco Torregrosa amb una intro preciosa amb cordes fregades incloses. La melodia principal ha anat a càrrec del “Soli” dels saxos, dels vents per ben aviat arribar a un break delicat pel piano, moment on Sara ha començat a cantar-lo, amb suport també de contrabaix fins arribar a un moment àlgid amb tota la BB. El canvi tonal següent ha estat magnífic, donant-li un punt més de valor al tema, amb un final potent també. El posterior “Soli” dels vents, o sigui un solo on tots els vents, o seccions, segueixen una línia melòdica solista a modo de solo, ha donat pas de nou a la melodia de la cantant i ja després el solo final del saxo alto, en un altre tema preciós compost per Sara & Ángel.\nProjecte format per una Big Band, secció de cordes i un quartet base, l'àlbum - Do it - recorre els principals vessants del jazz, el swing, el blues, el soul i el pop. Deu temes propis, on els arranjaments han estat escrits pel pianista i compositor, Àngel Valdegrama. I diu ella...Gràcies a tots els músics i amics que van col·laborar en l'enregistrament d'aquest disc. Especialment a Tomás Amela de Iberpiano i a el Teatre Apolo de l'Algar. A la meva família amb la meva eterna gratitud.\nI seguim amb un altre tema força swingat....\n1.- Shall we Dance (Zamora & Valdegrama) 3m25s\nI per com l’han començat, poc ens podríem suposar que l’acabarien de la manera que ho han fet, quina canya. Els inicis amb veu de Sara acompanyada per la guitarra de Juan Alarcón i posterior intervenció de la base rítmica, i sempre escoltant les delicades cordes fregades per sota, han estat preciosos. La melodia té una bellesa que ben aviat l’hem copsat. El swing apareix amb el contrabaix i la bateria amb escombretes, i també el canvi en el pont és magnífic, acabant de quallar un tema molt ben construït, en la seva estructura i harmonies diverses. Ai las, les coses però s’han girat del tot canviant el ritme, el tempo i situant-nos en el bell mig de New Orleans, on tot i seguir ells amb la mateixa melodia i harmonies, ben bé sembla que hagin començat un altre tema. Una altra demostració de la versatilitat d’aquesta parella Sara & Ángel, Ángel & Sara, compenetrats ells dos com estan, i la prova són aquests temes tan ben trenats.\nI acabarem el projecte de Sara Zamora amb l’entretingut tema....\n4.- Complicated Films (Zamora & Valdegrama) 3m01s\nI no sembla que podíem acabar de cap més manera sinó que amb aquest tema, tot i fer-ne una presentació inicial tot i seguint a New Orleans. La melodia del tema cantat per Sara potser ens hi ha allunyat una mica, tot i això, la pulsió rítmica és prou interessant. La intervenció dels solistes de la BB segueixen el tarannà més New Orleans i comencen amb el baterista fent com en el tema “Sing Sing Sing” de Benny Goodman. Els vents de canyes han derivat melòdicament cap a la cantant, mentre que els metalls enriqueixen per una altre ona estilística. Ens hem vist situats al bell mig del Carib, pel Tequila que els hi hem pogut escoltar. Acabada la intervenció de tots ells en el pla solista, la veu de la cantant recupera la melodia arribant al final del tema el qual han acabat de cop. Magnífic i curtet tema per acabar la presentació d’aquest “Do it” de Sara Zamora. Molt bé noia, segur que els èxits t’acompanyaran, i molt bé a tots els músics que l’han acompanyat especial menció al seu company compositor i pianista, Ángel Valdegrama.\nI després d’aquest molt bon projecte de Sara Zamora, sembla un bon moment per escoltar el micro conte de Carme de la Fuente........\nGràcies Carme per sempre fer-ho amb la teva delicadesa i encabits els teus micro contes en les històries musicals del programa.\nI ara seguirem amb el projecte nominat pels Latin Grammys 2020 de l’amic Emilio Solla....\n“PUERTOS: MUSIC FROM INTERNATIONAL WATERS”\nEmilio Solla & Tango Jazz Orquestra\nEnregistrat per Roy Hendrickson els dies 19 i 20 de març de 2019 a Oktaven, New York.\nEditat per Brian Montgomery a NY durant l’abril-juliol de 2019.\nMesclat per Oscar Autie a El Cerrito a California, del 5 al 9 d’agost de 2019.\nMasteritzat per Mike Marciano a NY els dies 12 i 13 d’agost de 2019.\nAsistent de producció de la TJO: Eduardo Palacios.\nSegona Assistent: Jasmine Tseng.\nIngeniers assistents: Charles Mueller i Edwin Huet\nProductors: Kabir Sehgal, Paul Avgerinos\nCo-Productor: Darcy James Argue\nProductors executius: Denny Abrams, Kabir Sehgal\nLa Tango Jazz Orchestra són:\nAlex Norris, Jim Seeley, Brad Mason, Jonathan Powell, trompeta, fiscorn.\nNoah Bless, Mike Fahie, Eric Miller, trombó\nJames Rodgers, trombó baix\nAlejandro Aviles, saxos soprano i alt, piccolo, flauta\nTodd Bashore, saxo alto, flauta, clarinet\nTim Armacost, saxo tenor, flauta alta, clarinet\nJohn Ellis, saxos tenor i soprano, clarinet, flauta\nTerry Goss, saxo baríton, clarinet baix\nJulien Labro, bandoneón, accordina\nEmilio Solla, piano, director\nPablo Aslan, contrabaix\nFerenc Nemeth, bateria\nSamuel Torres, congues a track 1\nArturo Prendez, percussió a track 2\nFranco Pinna, bombo legüero a track 6\nArturo O’Farrill, piano a track 2\nEdmar Castañeda, arpa a track 6\nTota la música composta i arranjada per Emilio Solla (SGAE/BMI)\nEstem davant d’un projecte amb 8 temes, ampli, amb quasi una hora i quart i per això amb temes llargs d’unes magnífiques músiques, on la comunió entre el Jazz i les músiques de la seva estimada Argentina, és total. Disc nominat als Latin Grammy 2020 que demà lliuraran a Miami, essent la tercera vegada que l’Emilio hagi estat nominat als diferents Grammy. Esperem que el guany, car aquest projecte ben bé s’ho mereix. Tot i ser quasi tots els temes amb diversitat de ritmes, n’hi ha algun que segueix el mateix tarannà des de l’inici fins el final i aquest és la preciosa balada i 4rt “La Novena” (dedicada a Buenos Aires). I tot i el canvi rítmic al final del tema, el 7èt “Andan Luces” (dedicat a Cádiz), té majorment un tarannà força delicat també. També comença molt suau el 5èt “Four for Miles” (dedicat a New York), tot i els canvis rítmics posteriors. I també ho és de càlid el ritme en el preciós i 6èt “Allegrón” (dedicat a Cartagena) d’Índies suposo, amb unes magnífiques percussions de Franco Pinna i arpa a càrrec de Edmar Castañeda. I és molt bonica la melodia del 2nt, “Llegará, Llegará, Llegará” (dedicada a Montevideo), la qual recordem per estar encabida en el seu anterior projecte “Second Half”, tema amb la percussió de l’Arturo Prendez i piano de l’Arturo O’Farrill. També pertany al seu anterior disc el tema i 3rt “Chacafrik” (dedicat a Benguela) encabits ambdós aquí pel fet de relacionar-los amb els diferents ports implicats en la creació del Jazz i músiques afins que més li agraden a l’Emilio. I el primer track “Sol La, al Sol” (dedicat a La Habana) comença marcat pel ritme entretallat de les notes de saxos i posteriors demés, algunes notes que són les del títol del tema. Tot i això, el tema tindrà diversitat de breaks com el del bandoneón de Labro però seguirà i sempre amb les congues de Samuel Torres. I finalment el 8èt “Buenos Aires Blues” (dedicat a New Orleans) fet en directe a l’estudi, sembla, comença amb una potència increïble amb motiu principal a càrrec dels vents però també marcat per piano i bateria, tot i els canvis posteriors i breaks ben aviat amb el solo del trombó de Noah Bless. Posteriors canvis ens impressionaran com és habitual en aquest projecte on no tot acaba com comença, passant per múltiples canvis entremig, marca de la casa, de la de l’Emilio Solla. Magnífic treball que ben bé es mereix el Latin Grammy 2020. Tot i la dificultat d’haver de competir amb Chick Corea que també està nominat, és tot un honor per a ell estar-ne nominat, i ja és la tercera vegada. Molta sort Emilio.\nI com sempre dir-vos que al blog us posaré l’enllaç a la pàgina, en aquest cas, del bandcamp del disc de l’Emilio Solla, on un dels productors, Kabir Sehgal, explica amb la màxima precisió i abastament aquest projecte i on el podreu descarregar també.\nI comencem a escoltar aquest magnífic projecte de l’Emilio Solla...i ho farem amb el tema dedicat al port de New York....\n5.- Four for Miles (Emilio Solla) 10m50s\nDoncs aquest és un tema llarg que el podríem dividir en les seves (meves) diferents parts per així copsar-lo millor. De fet la primera part podria ser la introducció del tema amb contrabaix i piano i melodia a la trompeta, i posterior afegit dels vents i bandeoneón, alhora que la resta de músics. Seguiria una segona part amb els solos, primer el de Norris, trompeta (canal esquerra) i el de Powell, trompeta (canal dret), ells dos alternant-se fins l’entrada de més músics i incrementant-ne el clímax emocional. Magnífics tots dos en els seus solos, brillants i melòdics alhora. Al final els han acabat tots dos alhora. La tercera part del tema seria el moment del break amb un Riff rítmic i solo central de Mason, trompeta amb sordina, on mica a mica la resta de músics van incrementant de nou les emocions i clímax. Una quarta part del tema, després d’aquest solo és la d’un altre break, ara a trompeta i delicat solo de nou pel canal esquerra de Norris. La cinquena part seria la part del piano sol per després trompeta i bandoneó, sembla, l’un amb notes soltes i els altres amb més elaboració musical. La sisena seria el desenvolupament d’aquesta secció de nou amb un solo de trompeta, central jo diria, i per tant de Mason. El ritme i cadència harmònica és impressionant, no per tempo i sí per persistència. El final del tema seria la continuació d’aquesta intervenció per quasi tota la Big Band, acabant-lo de cop. Magnífic tema, de prop d’11 minuts, i com el va anar desenvolupant l’Emilio en el moment de la composició i creació.\nI encara escoltarem un altre tema, tot i ser llargs....i que serà el dedicat al port de Cartagena de Indias....\n6.- Allegron (Emilio Solla) 9m06s\nDoncs amb temes complexos i llargs sembla una bona idea seccionar-los. Així doncs aquest “Allegron” l’han acabat de la manera que sempre dic, que en un directe s’allargaria segons públic i músics. I el tema ha començat, la seva primera part, la meva primera part, amb l’arpa i percussions diverses fent el motiu principal, per després anar-s’hi afegint alguns dels companys, o sigui Castañeda, arpa i Aviles, saxo soprano acabant-se aquesta primera part i començant la segona amb el solo de Castañeda a l’arpa, magnífica intervenció que conjuntament amb les percussions ens remet a l’inici del tema. Un solo a l’arpa com aquest em sembla no haver-lo escoltat mai. El tema es va desenvolupant seguint des del principi però l’aspecte del ritme podria ser el d’un “candombe”. La tercera part del tema seria el moment de l’impressionant “soli” dels vents, a partir del qual, el solo de Aviles al saxo soprano ens situa en la quarta part del tema; magnífic i llarg solo, per sonoritat, per fraseig i llenguatge jazzístic. La cinquena part torna a tenir els “solis” dels vents donant pas al solo del baterista Ferenc Nemeth. El final del tema el retrobem amb l’arpa, el soprano, ambdós canal esquerra, mentre que a la dreta hi notem la resta de la BB, percussions, etc...acabant-lo com he comentat abans.\nI ja acabarem amb les músiques dels tres projectes d’avui, que no amb les músiques del programa, i ho farem amb el tema dedicat al port de New Orleans...\n8.- Buenos Aires (Emilio Solla) 10m41s\nI de quina manera més bèstia l’han acabat, carall. De fet l’han començat així, després dels primers moments d’afinació i de la introducció 1, 2, 3 de l’Emilio. La primera part seria aquesta, la presentació potent del tema per tots els vents, per tota la secció rítmica. Amb el primer break començaria la segona part, amb els solos, i el primer el de Bless al trombó, magnífic solo tot i recolzat per la base rítmica amb l’Emilio al piano. El solo de Norris, trompeta al canal esquerra, ha estat també genial. Segur que reconeixeu que això té una estructura de Blues i no només perquè ho digui el títol, i sí, per com evolucionen els solistes seguint-ne la seva estructura. Mica a mica va creixent-ne la intensitat emocional amb la resta de companys. El “Soli” dels vents, canyes, seria la tercera part del tema ara a tot tango, rítmicament parlant. El solo de Goss, saxo bariton, inicia la quarta part amb una nova tanda de solos començada per ell. Magnífica improvisació al baríton en el canal esquerra, i sempre el recolzament de la base de tres. El solo de Labro, amb l’accordina, que deu ser una mena d’acordió més petit i per tant amb sons més aguts, és també remarcable, magnífic diria jo. I el final del tema seria l’iniciat pel curtet solo del baterista i el retrobament amb la melodia principal, acabant-lo d’una manera increïblement potent, ideal per acabar el projecte de l’Emilio Solla.\nI per si us pot interessar, al blog us posaré l’enllaç a l’anterior projecte de l’Emilio Solla, https://emiliosolla.bandcamp.com/album/second-half\nI després d’haver escoltat aquest magnífic tema del projecte “Puertos: Music from International Waters” de l’Emilio Solla, nominat enguany de nou als Latin Grammy 2020 ara és el moment per escoltar el tema a tot Hard Bop encara del doble CD de Lliuret el del Blue Note Explosion, i avui escoltareu un tema del pianista Jack Wilson del seu disc “Easterly Winds” amb gent com Lee Morgan, Garnett Brown, Jackie McLean, Bob Cranshaw i Billy Higgins, en el tema homònim que no comentaré pas....\nCD2 3.- Easterly winds (Jack Wilson) 5m49s\nDoncs ara sí que hem acabat les músiques del programa d’avui,i recordeu que primer hem escoltat als nostres amics de la Big Band de Montbau, i el seu “The Best is yet to Come”, (esperem que sigui veritat). Hem seguit amb el “Do it” de Sara Zamora per acabar amb el “Puertos: Music from international waters” de l’estimat Emilio Solla, havent acabat com acabem de fer, a tot Hard Bop amb el tema de Jack Wilson, i entremig, hem escoltat el micro conte de Carme de la Fuente.\nEspero que us hagi agradat el programa d’avui, dedicat a tres projectes diferents amb el denominador comú de la Big Band, però també el de l’ànim que aquest programa té, el de recolzar projectes de músics no massa coneguts, els dos primers, alhora que apostar per projectes reconeguts com és el cas de Puertos, i més encara sabent que demà l’Emilio Solla i la seva dona Paz Sintes estaran joiosos a Miami envoltats de tants i tants bons músics gaudint de la festa de la música, els Grammy 2020.\nI nosaltres encara sense concerts, com tothom, sabent que la Cultura és Segura i potser no ho sigui tant la “mobilitat”, que per això sembla estar “xapat” tot. En fi, que a veure quan podrem tornar-hi. Ja us en faré 5 cèntims quan això passi.


Dissecció de les 'Poésies Esthoniennes' - VilaWeb\nMeticulositat. Aquesta carta, tota sencera, ocupa vint-i-una pàgina. Tal com li havia promès, Màrius Torres analitza, una per una, les quaranta-tres 'Poésies Esthoniennes' que Joan Sales li havia enviat, escrites en francès per esquivar la censura. Paga la pena de llegir tota la carta, tan rica que només pot ésser el regal d'un bon amic. En pocs llocs com ací podem fer-nos una idea de l'erudició d'aquest home de trenta-un any, a qui la tuberculosi donà tan sols un any més de vida.\n«Estimat Joan: No vull passar més sense dir-te el bé i el mal que penso de les teves 'Poésies Esthoniennes'. M'hauria agradat escriure'n un comentari a fons, però les meves neurones encara no donen per a tant. Em limitaré a dir-te, tal com em vinguin, les principals idees que els versos m'han suggerit.\nDeies tu un dia que la poesia és un mitjà que tenen els homes de temperament per expressar-se. Si és així --i 'és' així--, és ben fàcil de fer l'elogi capital de les teves poesies. Aquestes 'se t'assemblen' tant, que --si he de parlar per la meva experiència-- desvetllen en el lector, a mesura de les successives lectures, una sèrie d'estats d'ànim curiosament paral·lels als que provoca el teu tracte, al principi de conèixe't.\nÉs per això que se'm fa difícil parlar dels caràcters generals de les 'Poésies Esthoniennes'. Sento que insensiblement passaria a parlar de tu, relliscant massa obertament de la poesia a la impertinència. Sí, i no protestis. Pensa que si hi ha alguna cosa en els versos que no em sembla del tot admirable, és justament allò que no hi acaba de ser 'tu mateix'.\nT'agrada qualificar-te de romàntic, i no seré jo qui et regategi aquest gust. Sens dubte, ets un romàntic, si entenem per romanticisme el concebre la vida com una oblació a tot allò que porta la marca dels Déus. Però romàntic és un mot perillosament vague. Si un sol adjectiu hagués de triar com a qualificatiu de la teva obra, seria 'sobrenaturalista'. I si un sol poema hagués d'escollir com a exponent, seria 'Els sentits'. Versos extraordinaris que, fins i tot quan encara no n'hem sorprès el sentit, ens fan estremir de cap a peus! No sé si és aquest el millor poema del recull. Sóc incapaç de saber una cosa així. Però ell és, cert, el que m'ha colpit més profundament.\nEn rigor, aquestes quartetes obscures no expressen més que la tortura d'una ànima presa d'uns sentits corporals. En elles, no és pròpiament qüestió d'un sobrenatural --d'una realitat extrasensorial, espiritual. Però aquest món s'hi sobreentén; i en els més típics poemes del recull es manifesta rotundament. En efecte, al llarg del quadern, és sobretot de somnis, de visions, d'estats crepusculars i 'daydreams' que és qüestió. La natura, per ella mateixa, es pot dir que no hi existeix (excepció d'algunes notes exòtiques). Com en els versos de Baudelaire, es transforma en un temple de vivents pilars, una selva de símbols. Avui que els físics --fins els físics!-- acaben per dubtar de l'existència de l'univers sensible, no és estrany que els poetes lírics prescindeixin de tota altra realitat que no sigui la del seu ésser.\nPerò no tota la introspecció condueix al sobrenaturalisme, ni tan sols en art. En Ausiàs March, per exemple, la natura existeix tan poc, que l'ésser del poeta pot expressar-se perfectament sense manllevar, o a penes, imatges al llenguatge sensorial. No hi ha natura, ni 'al natural', ni transcendida. Un autèntic sobrenaturalista és el que expressa la seva vida interior, no amb el llenguatge de l'especulació psicològica, sinó de les impressions dels sentits. La pintura moderna ha aconseguit grans resultats per aquest camí. Potser, per la seva naturalesa, la pintura sigui l'art més apte al sobrenaturalisme. En poesia, poques coses he llegit on l'aliança d'ànima i plàstica arribés a extrems tan punyents com alguns versos d''Amarint'.\nTot això parteix de Baudelaire i Poe, cert. Però va més enllà. La nota crepuscular és més aguda i angoixosa, i alguns dels teus versos ultrapassen el que les teves forces et permeten. Hi ha moments que també el lector s'exclamaria:\nNo importa: és sempre bo de proposar-se massa. A més, he de confessar que tal vegada sóc un mal lector per a algun d'aquests poemes. Està lluny de semblar-me, com a tu, 'bell tot el que és estrany'. I com més subterrània és la capa del nostre ésser a què una obra d'art s'adreci, més estreta és la zona en què la sensibilitat de l'autor i la del lector podran coincidir. Si la coincidència o sintonització es produeix, el xoc serà més intens per tal com s'efectua en terra verge: per això certs versos de 'Visió en el desert' o d''Aparició d'alta nit' obsessionen com un sortilegi. Però d'altres n'hi ha que no es claven en cap blanc. Potser --potser-- la culpa sigui d'un estil no ben madur en algun moment.\nEssent el sobrenatural un món del tot interior, i no podent buscar el 'més enllà' altrament que 'més endins', la realitat transcendent no podrà pas ser igual per a tothom --com sigui que 'per dins' tothom és distint. Fins i tot dins els límits tan precisos d'una mateixa confessió religiosa, la representació del sobrenatural pot anar tan lluny com de Fra Angèlic a Miquel Àngel --que mai no va sentir-se impel·lit a pintar ni un arcàngel, ni un àngel. El teu, de sobrenatural, sembla ben complex i poblat d'espècies de tota mena. No totes les criatures que l'habiten han estat batejades. O potser Mefistòfil era el padrí de fonts, i l'aigua no era del tot beneita. Ja ho trobarem en parlar dels poemes un a un.\nAlguns d'aquests poemes tenen, en ells mateixos, un relleu molt acusat. Però és curiós com, fins i tot ells, es fan molt més clars de sentit integrats en tot el conjunt. Sovint, en un poema isolat, certs versos o certes idees ens semblen dissonants, 'paràsits'; quan, en una lectura seguida, veiem retornar aquell tema, en una altra posició, comprenem i veiem clarament el propòsit d'allò que, en una primera aparició, ens havia xocat. Tal succeeix especialment amb les diverses aparicions del tema del Mal, angoixa capital de la teva poesia, la importància del qual es veu no pas en un poema particular, sinó en la seva presència en el subsòl de gairebé tots.\nSigui com sigui, el conjunt d'aquesta quarantena llarga de poemes dóna així una netíssima sensació d'unitat. La repetició dels motius dominants, com en un poema o un drama simfònic, no dóna mai una impressió de monotonia. Al contrari: cada nova aparició del tema de la set, per exemple, ens retorna la impressió dels versos ja llegits i la suggestió és cada vegada més forta --com el tema del Rhin en 'Siegfried'. La sonoritat no és un element essencial dels teus versos: per això és més remarcable aquesta musicalitat ideal, aquesta sensació de melodia contínua que produeix, en una lectura seguida, la successió dels seus temes ben definits, en modulacions noves cada vegada.\nQuins són aquests temes? Rarament continguts tots en un únic poema --llevat potser d''Els Cinc planetes'--, els més insistents semblen ser: 'Tema del mal' i del sentiment de culpa, amb les seves derivacions: tema del remordiment, tema de l'expiació, tema de la salvació; 'Tema de la set' o de l'angúnia humana; 'Tema de l'Al·legoria', altrament dit de l'Amor clandestí.\nBen entès, si els individualitzo així, és per entendre'ns; ells no apareixen mai tan deslligats. No sempre pot marcar-se la transició de l'un a l'altre, i sovint es transformen.\nL'estil és tal vegada allò que en aquests poemes queda més lluny del romanticisme històric. És un estil impressionant, sobretot per la seva disciplina. Hom et sent cavalcar un poltre potent, capriciós, impulsiu --amb un ensellament perfecte. És un estil 'amb cos': ossos, músculs, nervis i tendons. La seva naturalesa és corpòria, no pas etèria; i més estàtica que dinàmica. Potser alguna corba queda poc arrodonida, cosa que no té res de desagradable en el tors d'un atleta. La seva elegància sòbria i directa queda a vegades una mica rude. Sovint es nota un gust a no defugir els mots trivials, com confiant que la màgia de la poesia bastarà a\nII. 'Cançó de capaltard'. Escampades d'aquí d'allà hi ha, en aquest poema, tan breu, evocacions delicades i subtils: el romer d'antany, la fraternitat de les ànimes tristes. Però el conjunt és mancat. La mel m'irrita en els versos tant com a taula, i aquest ''calaix' secret de la teva ànima' em posa de malhumor. Hi ha coses que en francès queden bé, però l'estonià no les accepta gens de grat.»\n[Podeu llegir el mecanoscrit d'aquesta carta ací.]


Cafè o te? Les raons d'una disjuntiva\nAmb adeptes i detractors a parts iguals, el te i el cafè són claus en la gastronomia\nTRINITAT GILBERT Barcelona Actualitzada el 22/07/2012 00:02\nPrenia moltes tasses de cafè al dia. Sense adonar-se'n, en un dia normal en prenia quatre de ben bones. Si el dia havia estat més intens, més. Cada tassa anava acompanyada d'una cigarreta. I així cada dia durant set anys, fins que va dir prou. "Em notava molt accelerat, no dormia a les nits, tenia molts nervis", diu Bernat Deltell. L'endemà de la decisió, però, ja se'n va començar a penedir: "Vaig tenir un mal de cap horrorós, com mai, i mira que sóc migranyós". Es va prendre un ibuprofèn. Al vespre, amb el mal de cap augmentat, va trucar a un metge de confiança, un cardiòleg, i aquest li va dir el que li passava: "El teu cos necessita cafeïna". Va decidir anar-se'n a dormir de seguida, i l'endemà estava com nou.\nEstimulant cardíac natural\nJa han passat deu anys, i Deltell no ha tornat a tastar el cafè, malgrat que la flaire i l'elaboració li encanten: "A casa tenim una Nespresso i m'agrada oferir-ne als amics, perquè no em considero un anticafè". En serveix als altres, però per a ell mateix es prepara una tassa de te. "M'hi he aficionat des que vaig anar a l'Índia fa uns anys. Com que ja no prenia cafè, me'n van oferir i m'hi vaig enganxar", recorda. En pren de tots els tipus. Als restaurants demana bancha, te verd japonès. A casa, el que tingui més a mà. En prepara de bon matí una bona tetera de ferro, "que són les que van més bé", i en va prenent. Ara tampoc no fuma, ni tampoc té nervis. I ha après a saber demanar altres begudes quan és en un bar per una reunió. "Demano sucs, cacaolats o tes -explica- i abans em pensava que només podia demanar un cafè".\nLa doctora Olga Cuevas, especialista en nutrició i salut, explica que el cafè és un estimulant cardíac que, en dosis elevades i en persones sensibles, pot produir palpitacions i acceleració cardíaca. Ara bé, Cuevas també afirma que el seu consum, darrere dels àpats, facilita la digestió, perquè la cafeïna "activa les secrecions gàstriques i la mobilitat intestinal". Per això, d'altra banda, hi ha persones a les quals un cafè també els produeix cremor d'estómac, diarrees o, senzillament, un efecte laxant i diürètic.\nSalvador Sans, cafeter de Cafés El Magnífico, opina que per molt que una persona prengui cafès no es convertirà mai en un cafeïnòman: "Jo mateix en prenc entre 7 i 8 al dia i no tinc cap problema". I qüestiona: "¿Per què quan es parla dels vins no es posa èmfasi en l'alcohol i, en canvi, sí que es fa amb la cafeïna dels cafès? ¿Per què no tractem el cafè com el que és, una de les begudes més químicament complexes que ingereix l'ésser humà?" Una dada de suport a l'afirmació: el cafè té 1.000 components aromàtics coneguts, mentre que el vi en té entre 400 i 600, i el te, uns 600.\nPel que fa al te, Sans recorda que "no és un medicament, mai no ha de substituir cap medicament". És una beguda que es pren per plaer, i tothom està capacitat per preparar-la: "No cal ser unageishaper fer cap cerimònia a l'hora de preparar-ne una tassa", apunta Sans. Altrament, Susanna Arjalaguer, biòloga i postgraduada en dietètica, remarca que el cafè i el te són begudes socials, que ben enteses i plantejades "ens connecten amb la nostra cultura gastronòmica". De fet, hi ha persones, com Marta Aguilera, professora, que desconfien dels que diuen que no els agrada el cafè: "Sempre penso que els falta vida social", assegura.\nArjalaguer explica que amb el cafè hi ha molts mals usos. "La gent hi posa llet, que és una aberració, perquè es fa indigest, espatlla la beguda", sosté. Al te, "si s'hi posa només un núvol de llet, encara, perquè tan sols li abaixen els tanins", afegeix. Un altre mal ús del cafè és prendre'n més enllà de mig matí, perquè, segons Arjalaguer, "té conseqüències, costarà conciliar el son i mantenir-lo i, a més, el son no serà reparador". El son reparador és la fase de son profund, en la qual hi ha reparació cel·lular i metabòlica. En aquesta fase el sistema immunitari es reforça, "i un excés de cafè pot fer que no la mantinguem prou estona", diu. Per això, és crucial saber treure un bon partit d'aquesta beguda: "Una tassa de cafè al matí, acabats de llevar, desencaparra i ens fa augmentar les capacitats cognitives".\nVeritats sobre el te\nÉs una beguda estimulant gràcies a la teofil·lina (50 mg per tassa), similar a la cafeïna.\nConté taní (100 mg per tassa), un astringent vegetal que té un efecte protector de la mucosa gàstrica: alleugereix les digestions pesades.\nL'extracció de la teofil·lina i els tanins depèn del contacte amb l'aigua calenta. El 75% de la teofil·lina i el 30% dels tanins passen a l'aigua els tres primers minuts d'infusió. Més temps d'infusió no incrementa la teofil·lina, però sí els tanins.\nVeritats sobre el cafè\nCada tassa conté entre 75 i 150 mil·ligrams de cafeïna.\nNo aporta calories, però tampoc aprima. Entreté la gana.\nAfavoreix les contraccions musculars, de manera que retarda la fatiga, i augmenta la capacitat i la freqüència de les respiracions.\nNo és bo per a les persones que tenen insomni, cistitis, hipertensió, acidesa, úlceres, cremor d'estómac, diarrees, colitis ulceroses i altres alteracions intestinals.\nEl descafeïnat en grans quantitats és tòxic pels residus dels dissolvents químics fets servir per descafeïnar-lo.


Actualitat Equipo EduCaixa - 2016-12-2\nCreativitat, experimentació i ludificació són alguns dels eixos fonamentals del tinkering. Tal com explica Maria Xanthoudaki, directora d'Educació en el Museu Nacional de Ciència i Tecnologia Leonardo da Vinci de Milà, es tracta d'"un mètode per explorar i comprendre el nostre món canviant mitjançant la ciència, la tecnologia i l'art". Una metodologia que dóna poder als joves per intervenir en l'espai que els envolta i les propostes obertes i interdisciplinàries abasten àmbits científic-tècnics i artístics.\nUnes característiques que vinculen directament el tinkering amb la metodologia STEAM (integració de la ciència, la tecnologia, l'enginyeria, l'art i les matemàtiques). I, al mateix temps, fomenta l'adquisició de competències, com el treball en equip i el desenvolupament de la capacitat d'aprendre a llarg termini.\nPer què una nova 'alfabetització' basada en el tinkering?\n- Fomenta la resolució creativa de problemes.\n-Genera processos d'aprenentatge basats en el descobriment i l'automotivació.\n- Permet treballar en un espai col·laboratiu, obert i horitzontal, que fomenta l'experimentació.\n- Posa a disposició dels alumnes materials i metodologia per pensar el seu propi projecte i construir-lo.\n- Educa els alumnes motivats i amb confiança per afrontar desafiaments vinculats amb la vida real.\n- És un procés d'aprenentatge que permet descobrir els talents de cada alumne.\n- És interdisciplinari: integra la comprensió de la ciència i la tecnologia i del món en general.\nExploratorium de San Francisco, els pioners del Tinkering\nDes de l'any 2000, l'Exploratorium de San Francisco compta amb The Tinkering Studio, un espai on diferents museus van començar a experimentar amb la ciència i l'art utilitzant tecnologies digitals. Al llarg dels anys, s'han desenvolupat activitats educatives innovadores que combinen ciència, art i tecnologia.\nEl Tinkering Studio es basa en una teoria constructivista de l'aprenentatge que afirma que el coneixement no es transmet simplement del mestre a l'alumne, sinó que es construeix activament per la ment de l'alumne. D'aquesta manera, els estudiants desenvolupen noves percepcions i coneixements mentre participen activament en la fabricació d'un artefacte extern.\nCreactivity, l'espai tinkering a CosmoCaixa!\nLa teva creativitat no té límits, Tinkering Studio (pdf)


Sánchez vol posar camps a les portes\nBarcelona. Divendres, 1 de Novembre 2019. 20:10\nEl referèndum del 9N no era cap referèndum i van inhabilitar i van intentar arruïnar econòmicament els seus responsables per haver organitzat un referèndum.\nL’1-O no era cap referèndum però van enviar el CNP i la Guàrdia Civil a escarmentar els votants just on hi havia més càmeres de TV i on votaven els líders. Buscaven la imatge de les hòsties per provocar la por i que la gent es quedés a casa. Quan van veure que estaven aconseguint l'efecte contrari, van ordenar la retirada. I després va venir l'escarment judicial. Coi, per no ser un referèndum, Déu n'hi doret.\n“No hi ha independència offline ni online”, ha dit Pedro Sánchez. Referint-se a Catalunya. Però ha aprovat un decret per impedir que la Generalitat tingui servidors informàtics fora de la Unió Europea perquè, segons ell, intenten crear una república virtual.\nO sigui, el 9N no va existir, però quan van veure la magnitud de la mobilització l'Estat va actuar contra els seus impulsors. L’1-O tampoc va existir, els seus resultats no tenien cap valor i les penes sumen 100 anys de presó. Ara no hi ha República, però Sánchez diu que pren una mesura perquè no hi hagi República.\nEscolti, si una cosa no existeix, per què cal prendre mesures legals per evitar que aquesta cosa existeixi? Dit d'una altra manera, si mai menjo peix perquè el peix no existeix, què faig comprant una dotzena de coberts de peix i un recipient especial per cuinar peix?\nTotal, que el BOE publicarà dimarts un decret aprovat el passat dijous en Consell de Ministres segons el qual les administracions espanyoles tenen l'obligació d'ubicar les dades de què disposen en servidors de la UE per evitar que estiguin en “paradisos digitals”. Ara ja només falta saber què es considera un paradís digital i quins ho són.\nEl petit problema és que alguns departaments dels ministres que estaven presents en el Consell de Ministres citat tenen les seves dades en servidors de fora de la UE. En Benjamí Villoslada (@benjami a twitter) ha investigat les IP de diversos ministeris i, fixi's vostè quines coses, ha trobat les següents curiositats molt curioses: la web del ministeri d'Exteriors és a Redmon (Washington) i la del d'Interior és a Monroe (Lousiana) i a Broomfield (Colorado).\nAltres experts han trobat que part de la web del propi president del Gobierno (sanchezcastejon.es) és a Califòrnia o que les dades de la Seguretat Social estan hostatjades a San José (Califòrnia). I això que de moment no han buscat més. Per tant, el decret del Gobierno contra el Govern obliga al Gobierno a canviar el lloc on allotja la seva informació. SEN-SA-CI-O-NAL!\nÉs el món al revés. Posar camps per aturar les portes i acabar descobrint que les portes són teves. ME-MO-RA-BLE!\nOpinió Catalunya no és Espanya (ho diu el CIS) Iu Forn\nOpinió Tsunami terrorista i criminal Iu Forn


Nacho Llovet, de la pista de bàsquet a la universitat\nEl pivot del Fiatc Joventut estudia quart d'enginyeria industrial\nÀLEX GOZALBO BADALONA 18/09/2012 00:00\n260x366 Nacho Llovet, a la dreta d'Albert Ventura, durant la presentació de les noves equipacions del Fiatc Joventut. / FIATC JOVENTUT Nacho Llovet, a la dreta d'Albert Ventura, durant la presentació de les noves equipacions del Fiatc Joventut. / FIATC JOVENTUT\nLa crisi sacseja amb força el món del bàsquet i ser jugador professional ja no resol la vida dels esportistes, alguns dels quals cobren sous de mileurista. Conscient d'aquesta situació, Nacho Llovet, pivot que la temporada passada va començar 19 dels seus 30 partits a la Lliga Endesa com a titular, ha decidit no aparcar els estudis i compaginar-los amb els entrenaments i els partits.\nLlovet comença aquest any quart de la carrera d'enginyeria industrial a la Universitat Politècnica de Catalunya (UPC) a Barcelona. "No és fàcil compaginar el bàsquet amb la universitat perquè gairebé no puc anar a classe, però els professors em donen moltes facilitats i em canvien els horaris dels exàmens", comenta el jugador a l'ARA.\nEl pivot de 21 anys explica: "Quan arribes a l'ACB deixes de ser un estudiant que juga a bàsquet per convertir-te en un jugador de bàsquet que estudia. Les prioritats canvien, però tinc clar que, tal com està el panorama actual, no puc deixar d'estudiar perquè el món de l'esport no és el que era i és interessant tenir alguna cosa per quan s'acabi la carrera com a jugador".\nEl jove intenta no perdre el ritme dels seus companys de classe, al mateix temps que rendeix en els exigents entrenaments de Salva Maldonado. "Ho porto prou bé i mentre pugui ho seguiré fent perquè és útil, m'agrada i em serveix per desconnectar una mica. Quan les coses no van bé, tens un altre entorn molt diferent en què moure't. És positiu per a mi", recorda Nacho Llovet, que la temporada passada va tenir un protagonisme més gran del que indiquen les seves estadístiques (3 punts i 2,5 rebots).\nCara coneguda al vestidor\nAbans els jugadors veterans eren els encarregats d'introduir les noves incorporacions als equips, però això està canviant i joves com Nacho Llovet han d'assumir ara aquest paper: "Tot i els canvis, el nucli de jugadors d'aquí s'ha mantingut prou estable i això serveix d'ajuda als nous companys, que no coneixen ni el club ni la competició. No es tracta de liderar el vestidor, sinó de fer més fàcil la seva integració", opina el pivot.


Gairebé 300 partits al primer equip, que es diu aviat. Des de l'antiga Primera Regional fins a Segona Divisió B, que es diu aviat. Roger Vidal i Corominas (Castellfollit de la Roca, 1984) és tota una institució a la Unió Esportiva Olot. Aquesta temporada ha començat una nova experiència tastant la banqueta del Juvenil A, on fa tàndem amb Ferran Roca. Dissabte passat es van estrenar a Preferent amb una victòria per la mínima al camp del Vic Riuprimer (1-2). Hem parlat una estona per conèixer les seves sensacions i com viu aquesta etapa amb un rol ben diferent dins del club.


Enxampats un Ferrari i un Lamborghini circulant a 205 i a 174 km/h per l’AP-7 - El Gerió Digital\nEls dos van abonar l'import de la multa immediatament\nDivendres, 21 de novembre de 2014 13:28h\nEl Lamborghini enxampat a 205 km/h\nAgents dels Mossos d’Esquadra de l’Àrea Regional de Trànsit de Girona van denunciar el dia 17 de novembre dos homes, un de nacionalitat francesa i l’altre de nacionalitat irlandesa, com a presumptes autors d’una infracció del Reglament General de Circulació per conduir a una velocitat excessiva.\nEls fets van passar el mateix dia 17, en un control de velocitat que una patrulla de trànsit del sector de Figueres havia establert al quilòmetre 37.1 de l’autopista AP-7, dins del terme municipal de Garrigàs (Alt Empordà).\nQuan passaven tres minuts de les dotze del migdia, els agents van detectar un vehicle que circulava a 174 km/h en un tram de carretera on la velocitat màxima és 120 km/h. Es tractava d'un Ferrari.\nEls mossos van aturar el vehicle i van notificar la denúncia al seu conductor.\nQuaranta minuts més tard, els agents van detectar un segon vehicle, també d’alta gama més concretament un Lamborghini, circulant a alta velocitat. En aquest cas el radar va captar el cotxe circulant a 205 km/h, en el mateix tram d’autopista.


08/05/2019 | Mas Carandell\nSessió d'orientació acadèmica que s'emmarca en les activitats del programa de la fira Camins d'FP 2019. En aquesta mateixa pàgina trobareu el link per a la preinscripció.\nConferència inagural: La Formació Professional Integrada\nHora: 11:00 a 11:45\nConferència a càrrec de Mercè Garau, directora general del Servei Públic d'Ocupació de Catalunya, i de Joan Lluís Espinós director general de Formació Professional Inicial i Ensenyaments de Règim Especial. Aquesta activitat es fa en el marc de la fira Camins d'FP 2019. En aquesta mateixa pàgina trobareu un enllaç per a les preinscripcions.\nTaula d'experiències: Trajectòries professionals a la vida activa\nTaula d'experiències: Trajectòries professionals a la vida activa, a càrrec d'exalumnes de formació professionalitzadora. Aquesta activitat s'emmarca en el programa de la fira Camins d'FP 2019. En aquesta mateixa pàgina trobareu un enllaç per a les preinscripcions.\nConferència: Acreditació de competències professionals\nConferència: Acreditació de competències professionals, a càrrec de Núria Pi, directora tècnica de l'Àrea de Qualificacions ICQP - Departament d'Ensenyament. Aquesta activitat s'emmarca en el programa de la fira Camins d'FP 2019. En aquesta mateixa pàgina trobareu un enllaç per a les preinscripcions.\nTaula rodona d'empreses sobre la formació professional\nLa taula rodona d'empreses compta amb la participació de Leroy Merlin, Indústries Teixidó, Port de Tarragona i Sorigué. Aquesta activitat s'emmarca en el programa de la fira Camins d'FP 2019. En aquesta mateixa pàgina trobareu un enllaç per a les preinscripcions.\nConferència: Desplegament de la Llei de Formació Professional\nConferència: Desplegament de la Llei de Formació Professional, a càrrec de Fabián Mohedano, president del Consell Català de la Formació Professional. Aquesta activitat s'emmarca en el programa de la fira Camins d'FP 2019. En aquesta mateixa pàgina trobareu un enllaç per a les preinscripcions.


Reunió ajuts econòmics a les famílies pel casal d’estiu | AFA Poveda\nHome / Activitats / Reunió ajuts econòmics a les famílies pel casal d’estiu\n10 abril 2015\t0 1,419 Views\nL’Ajuntament de Barcelona ha augmentat la dotació econòmica destinada a la campanya amb més ajuts. Una clara aposta per garantir la participació de tots els infants residents a Barcelona i que evita que la reduïda capacitat econòmica de la família sigui un obstacle insalvable per gaudir de les activitats, com tampoc ho ha de ser la condició física, psíquica o sensorial.\nAquest any, s’han modificat els criteris per donar les beques. Ara amb un nivell d’ingressos superior es pot accedir-hi, fet que amplia considerablement el número de famílies que se’n podran beneficiar.\nUs informarem d’aquesta i d’altres novetats a la reunió informativa que tindrà lloc dimecres 15 d’abril a les 16.45h a l’aula d’informàtica de l’escola Sagarra.\nPodeu accedir a tota la informació des d’aquí.\nactivitats ampa beques casal subvenció\t2015-04-10


La Federació SMC ofereix un webinar sobre els Grups d'Ajuda Mútua per cuidar el nostre benestar a partir de l'experiència de l'Activa't - Salut Mental Catalunya\nInici / Actualitat / Notícies / covid19 / La Federació SMC ofereix un webinar sobre els Grups d’Ajuda Mútua per cuidar el nostre benestar a partir de l’experiència de l’Activa’t\nLa Federació Salut Mental Catalunya (SMC) col·labora amb l’Ajuntament de Barcelona en el Pla de Xoc municipal per donar resposta a l’impacte de la Covid-19 en el benestar emocional de la població oferint el webinar “Coneix els Grups d’Ajuda Mútua i cuida del teu benestar emocional” el dilluns 31 d’agost de 12 a 13h.\nEn aquest webinar descobrirem els beneficis del suport mutu i els seus efectes positius en la nostra salut emocional. A més, les persones assistents s’emportaran la guia per a la creació i manteniment dels GAM.\nEl Cabàs Emocional és l’espai web del Pla de Xoc de l’Ajuntament de Barcelona que recollirà iniciatives obertes i gratuïtes per a què la ciutadania tingui cura de la seva salut mental i emocional en temps de pandèmia, a través de recursos, activitats i eines digitals.\nLa Federació SMC, que ja ha incorporat a aquest Pla de Xoc les seves eines i recursos de benestar emocional (GAMs on line, informació i orientació dels Espais Situa’t, guies, vídeos i testimonis…) oferirà també aquest webinar per promoure el suport mutu a través dels Grups d’Ajuda Mútua (GAM).\nL’experiència recollida amb el projecte Activa’t per la salut mental servirà per oferir eines per trobar un espai de suport continuat i crear un model de referència per a totes les persones que vulguin organitzar o participar en un GAM.\nInscripcions al webinar\nA través d’aquest formulari: https://us02web.zoom.us/webinar/register/WN_NpHHekxeTnai6X_SRUYAhA\nWebinar “Coneix els Grups d’Ajuda Mútua i cuida del teu benestar emocional”.\nDilluns 31 d’agost de 12 a 13 hores.\nEs proporcionarà enllaç a cadascú dels assistents inscrits al webinar a partir del 6 d’agost.\nPanelistes/Presentadors del webinar\nPsicòloga i psicoterapeuta. Responsable Activa’t per la Salut Mental de Barcelona.\nDinamitzador del GAM de familiars d’AFEM Nou Barris, d’on també n’és el president,. És membre de la junta de Federació SMC.\nPsicòloga i musicoterapeuta. Responsable Activa’t Vallès i Bages.\nDinamitzadora del GAM de primera persona de Sabadell. Activista en salut mental.\nQuè són els GAM?\nEls GAM promoguts per la Federació SMC i l’Activa’t van dirigits tants a persones amb patiment emocional, i es fonamenten en quatre principis bàsics: respecte, confidencialitat, inclusió i compromís d’assistència.\nPoden ser grups de 5 a 20 persones, i la seva periodicitat és molt flexible: setmanals, quinzenals, intermitents… Un aspecte fonamental és la voluntariat de les persones que es formen com a dinamitzadors de GAM i dels participants.\nL’experiència dels GAM impulsats per la Federació SMC a través de l’Activa’t destaca la importància que els grups de suport mutu tenen pel moviment associatiu en salut mental, ja que es creen vincles i sinergies amb altres col·lectius del nostre àmbit, es donen a conèixer les entitats i es facilita l’arribada de nous membres a les mateixes. En aquest sentit, els GAM també poden funcionar com un motor de l’associacionisme.\nLa Federació SMC ofereix un webinar sobre els Grups d'Ajuda Mútua per cuidar el nostre benestar a partir de l'experiència de l'Activa't\nEl sector de la discapacitat urgeix a crear un comitè d’emergència per al col·lectiu\n5è informe: La pandèmia ha empitjorat l'estat de les persones amb problemes de salut mental


Rècord històric de telèfons connectats a la xarxa simultàniament, amb 121.000 | BonDia Diari digital d'Andorra.\nUn jove connectat a un mòbil.\nDg., 17/02/2019 - 12:18\nEl 30 de desembre, en ple període nadalenc, Andorra Telecom va registrar un rècord de persones connectades a la seva xarxa de manera simultània amb telèfons mòbils. Concretament van estar utilitzant la xarxa (sigui per trucar, enviar missatges o connectar-se a internet) 121.000 persones alhora. El darrer rècord era del 6 de desembre del 2010, a l'inici del pont de la Puríssima, en què s'havia assolit la xifra de 116.677 dispositius connectats. L'increment és del 4%.\nLa companyia destaca d'aquestes dades que les connexions fetes amb telèfons mòbils estrangers "van superar abastament les dels andorrans", situació que es va repetir durant "quatre jornades consecutives de les festes de Nadal".\nConcretament, el dia 30 els telèfons estrangers, és a dir els que es van connectar per 'roaming', van significar el 54,4%, mentre que el dia 29, en què es va assollir un pic de 120.393 telèfons, els estrangers eren el 54,2%. Els dies 28 i 31 de desembre, la xifra es va situar en el 50,7% i el 50,4%, respectivament.\nVistos aquests percentatges el portaveu d'Andorra Telecom, Carles Casadevall, ha subratllat la necessitat que Andorra tingui una xarxa dimensionada més enllà dels seus clients, tenint en compte la important xifra de visitants que rep en èpoques festives. "Hem de tenir uns equipaments preparats no per 74.000 habitants sinó per vuit milions de visitants a l'any", ha manifestat.\nPer aquest motiu la companyia està obligada a tenir antenes amb el doble de capacitat, les quals es financien amb les tarifes d'itinerància que paguen els operadors estrangers, ha informat.\nMés consum d'internet\nD'altra banda, durant les festes de Nadal també es va registrar un rècord de consum de dades mòbils, amb un total de 66,62 TB, el que implica un increment del 46% respecte al mateix període de l'any anterior, amb 45,49 TB. El dia amb més consum va ser l'1 de gener amb un 4,4 TB, molt per sobre els 2,8 TB del mateix dia un any abans.\nEls turistes francesos són els que fan un consum més elevat de dades, el 19% del total. Això s'explica perquè els operadors francesos han inclòs Andorra dins de l'espai europeu i, per tant, els seus clients no han de pagar cap extra per navegar amb itinerància des d'Andorra. Pel que fa als turistes espanyols, el consum de dades es va situar en el 5%.\nQuant a les zones amb més connexions, el tràfic més elevat es produeix a la vall d'Orient i està encapçalat pel Pas de la Casa, Soldeu i el Tarter.


Estrena de “Claudia” al TNC | Barcelona Cultura\nEstrena de “Claudia” al TNC\nAconsegueix una entrada doble gratuïta per a l’estrena del 22 de novembre!\nEl proper 22 de novembre, a la Sala Petita del Teatre Nacional de Catalunya, podrem gaudir de Claudia, un poema escènic sobre la memòria, la justícia i la identitat, que parteix de l’experiència d’una noia argentina, filla de desapareguts.\nAquesta nova peça està basada en la història i l’experiència vital de Claudia Victoria Poblete Hlaczik que arriba a escena en forma de relat fragmentari que interactua amb imatges documentals i material procedent de la investigació de la companyia al nord de l’Argentina. Partint d’una experiència narrada per la mateixa protagonista dels fets, la companyia La Conquesta del Pol Sud explora les relacions entre individualitat i col·lectivitat amb un llenguatge a cavall del documental, la poesia visual i el teatre.\nVols aconseguir una entrada doble gratuïta per al dimecres 22 de novembre?\nPer ser usuari de Barcelona Cultura pots aconseguir una entrada doble gratuïta per a l’espectacle, que tindrà lloc el dimecres 22 de novembre a les 20.00 h al Teatre Nacional de Catalunya.\nSi resultes afortunat/da, t'ho notificarem mitjançant un missatge de correu electrònic el 20 de novembre al matí. En aquest missatge s'indicaran les dades que vas deixar (NOM, COGNOM I CORREU ELECTRÒNIC) per tal que les presentis a les taquilles del teatre i puguis recollir les teves entrades.\nDe quin país és la protagonista d’aquesta història?


Penzion Pod Skalnym Mestom Guest House Terchova Eslovàquia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nPenzion Pod Skalnym Mestom Guest HouseTerchova - Stefanova 523, Stefanova, Terchova, Eslovàquia, 1306 - Veure al mapaNotable7,5Basada en1comentariPenzion Pod Skalnym Mestom Guest HouseVeure més fotosVeure més fotosVeure totes les 24 fotosMolt bona ubicació 7,5Veure al mapa7,5Ubicació\nVeure les fotos2 llits (Twin)25 m2Fixa les dates per veure preusVeure les fotosHabitació 2 llits (Twin Room)25 m2Fixa les dates per veure preusVeure les fotosHabitació Triple (Triple Room)25 m2Fixa les dates per veure preusVeure les fotosTriple25 m2Fixa les dates per veure preusVeure les fotosSuite32 m2Fixa les dates per veure preusVeure les fotosSuite32 m2Fixa les dates per veure preus\nSobre l'allotjamentDescripcióConvenientment situat a Terchova, Penzion Pod Skalnym Mestom Guest House és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Penzion Pod Skalnym Mestom Guest House ofereix un servei impecable i compleix amb totes les exigències dels més experimentats viatgers. Aquest hotel ofereix nombroses instal.lacions en el lloc per satisfer el més exigent dels clients. Totes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Descobreixi una encantadora mescla de servei profesional i ampla gama de característiques a Penzion Pod Skalnym Mestom Guest House.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsempolles d'aigua de cortesia Idiomes ParlatsAnglèsEspanyol Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantA deposit via bank wire is required to secure your reservation. Penzion pod skalnym mestom will contact you with instructions after booking. Comentaris recents de clients